title: Seija Kurunmäki

text: Kurunmäki on toiminut lähes 40 vuoden uransa aikana markkinoinnin ja viestinnän päällikkö- ja johtotehtävissä, viestinnän ammattilaisena ja yrittäjänä. Vuosina 2013-2018 Kurunmäki toimi Suomalaisen ruokakultuurin edistämissäätiön eli ELO-säätiön toimitusjohtajana. Hänen aikanaan säätiön tunnettuus ja vaikuttavuus saatiin merkittävään kasvuun.


title: Seija Kurunmäki

text: Suomi100-juhlavuonna Kurunmäki veti laajaa yhteistyöhanketta Syödään yhdessä. Hän loi myös yhteistyöprojektin, jonka tuloksena Suomi sai vuonna 2017 kansallisruoan, joka oli ruisleipä ELO-säätiön agendalla on ollut myös yhteistyön lisääminen niin kouluruoan kuin villiruoankin tunnetuksi tekemiseksi ja suomalaisen ruokamatkailun edistämiseksi.


title: Seija Kurunmäki

text: Työstään ruoka-alalla ja Syödään yhdessä -hankkeessa Kurunmäki valittiin vuonna 2017 Agronomiliiton Vuoden Vaikuttajaksi ja hän sai myös Ruokatoimittajat ry:n Ideasipulipalkinnon 2018 . Lisäksi ELO-säätiö palkittiin Jaakko Kolmonen-rahaston palkinnolla . Vuonna 2014 Kurunmäki palkittiin Tiedonjyvä- palkinnolla.


title: Seija Kurunmäki

text: Kurunmäki perusti vuonna 2005 viestintää ja tutkimuksia tekevän Kuule Oy:n. Kuule Oy:n puitteissa hän on johtanut monien ruokakulttuuria ja ruokavientiä edistävien hankkeiden viestintää mm. Sitran ja maa- ja metsätalousministeriön toimeksiannosta. Niiden tuloksena syntyi Tulevaisuusuutiset 2030 ja 2040. sekä kirja Järkipuheita ruoasta.


title: Seija Kurunmäki

text: Vuonna 2018 Kurunmäki palasi yrittäjäksi, viestijäksi ja ruokavaikuttajaksi missionaan luoda ruoan ympärille iloa, yhteisöllisyyttä ja hyvinvointia maailman rajalliset voimavarat huomioiden.


title: Seija Kurunmäki

text: Hän luotaa alan ilmiötä twitterissa ja onkotolkkua-blogissaan ja toimii Syödään yhdessä-lähettiläänä.


title: Seija Kurunmäki

text: Seija Kurunmäki on suorittanut HHJ-tutkinnon ja on  Hotelli- ja ravintolamuseosäätiön hallituksen jäsen sekä Uudenmaan Vanhustenpalveluyhdistyksen hallituksen jäsen.


title: Eetu Turakainen

text: Eetu Viljami Turakainen (s. 28. lokakuuta 1998 Kaarina) on suomalainen seiväshyppääjä. Hän edustaa Turun Urheiluliittoa ja hänen valmentajanaan toimii Jari Holttinen.


title: Eetu Turakainen

text: Hänen ennätyksensä ulkoradoilla on 535 cm (2017) ja sisäradoilla 521 cm (2017).


title: Waltteri Urpolahti

text: Waltteri Urpolahti (s. 5. huhtikuuta 1998 Pori) on suomalainen jääkiekkoilija, pelipaikaltaan maalivahti. Hän edustaa Tampereen Ilvestä. Urpolahti on nimetty joukkueen edustusmiehistöön kakkosmaalivahtina, koska Antti Lehtonen on ollut loukkaantuneena sivussa pois peleistä. Urpolahti on esiintynyt luukkuvahtina, sillä torjujan paikan on hoitanut Markus Ruusu, sekä sittemmin Riku Helenius. Urpolahden kasvatusseura on Rauman Lukko. Urpolahti on edustanut myös Mestis-joukkue Lempäälän Kisaa.


title: Järvelin

text: Järvelin on muun muassa seuraavien suomalaisten henkilöiden sukunimi:


title: Honda XL125V Varadero

text: Honda XL125V Varadero on Hondan vuodesta 2001 valmistama matkaenduro nelitahtisella 125cc V2-moottorilla.


title: Urho Talke

text: Urho August Talke (synt. Tallgren, 9. lokakuuta 1894 Helsinki – 31. joulukuuta 1959 Helsinki) oli suomalainen kestävyysuoksija. Hesingin Kisa-Veikkoja edustanut Talke osallistui maratonille vuoden 1920 Antwerpenin oympialaisissa ja sijoittui yhdeksänneksi.


title: Mercury Marauder

text: Mercury Marauder on full-size-luokan sedan jota yhdysvaltalainen Mercury valmisti vuosina 1963–1965, 1969–1970 ja 2002–2004.


title: Walter de la Mare

text: Walter John de la Mare [ˈdɛləˌmɛər] (25. huhtikuuta 1873 Charlton, Kent – 22. kesäkuuta 1956 Lontoo) oli englantilainen runoilija ja kirjailija, jonka runojen, novellien ja romaanien teemoja ovat lapsuus, viattomuus ja yliluonnolliset ilmiöt. Niistä hän kirjoitti usein lyyrisellä ja unenomaisella kielellä. Hänen tuotantoonsa kuuluu puolensataa teosta. Hänelle myönnettiin lastenkirjallisuuden Carnegie-mitali vuonna 1947 teoksesta "Collected Stories for Children".


title: Walter de la Mare

text: De la Maren kauhukertomuksia on julkaistu suomeksi Markku Sadelehdon toimittamissa antologioissa "Englantilaiset aaveet" (WSOY 1994) ja "Wendigo ja muita yliluonnollisia kauhukertomuksia" (Jalava 2015).


title: Proteus Airlinesin lento 706

text: Proteus Airlinesin lento 706 oli ranskalaisen Proteus Airlinesin sisäinen reittilento Ranskassa Saint-Exupéryn kansainväliseltä lentoasemalta Lorient-Lann Bihouén lentoasemalle 30. heinäkuuta 1998. Lähestyessään määränpäätään lentoa operoinut Beechcraft 1900D poikkesi kurssistaan kohti SS Norway -alusta, jonka ympärillä oli paljon pienkoneita. Kello 15:58 siihen törmäsi Cessna -mallinen kone, ja molemmat putosivat mereen. Kaikki 14 Beechcraft -koneessa ollutta matkustajaa ja miehistön jäsentä, sekä yksi Cessnassa ollut lentäjä saivat surmansa.


title: Proteus Airlinesin lento 706

text: Proteus Airlines 706 oli lähestymässä heidän määränpäähänsä, kun koneen tuntematon matkustaja tuli ohjaamoon ja pyysi lentäjiä lentämään koneen SS Francen ympäri. Koneen pitäisi silloin laskeutua tutkakatveen alapuolelle. Miehistö pyysi kello 15:54 siirtyä visuaaliseen lentotilaan, johon lennonjohto antoi luvan. Koneen saavutettua SS Norway se alkoi kiertää sitä 17 astetta vasemmalle kallistuneena.


title: Proteus Airlinesin lento 706

text: Toisessa onnettomuuskoneessa oli pilottina 69-vuotias entinen Air Inter -lentoyhtiön pilotti, jolla oli yli 20 000 lentotuntia. Hän oli myös tullut katsomaan Ranskan suurinta alusta. Hetkiä ennen onnettomuutta Beechcraft-kone näkyi Cessnalle kuolleessa kulmassa, joten pilotti ei voinut nähdä sitä. Proteus Airlines 706:n perämies ei nähnyt Cessnaa, koska hän teki laskeutumisvalmisteluja. Kapteenikaan ei nähnyt sitä, koska perämies oli oikeanpuoleisen ikkunan edessä.


title: Proteus Airlinesin lento 706

text: Sekunteja ennen törmäystä Proteus Airlines 706 tuli lopulta näkyviin, mutta mitään ei ollut enää tehtävissä. Noin 600 metrin korkeudessa Cessna osui Beechcraft -koneen peräosaan oikealta puolelta, halkaisten koneen kahtia. Molemmat koneen putosivat 1,5 kilometrin päähän SS Norwaysta ja upposivat 9-15 metrin syvyyteen.


title: Proteus Airlinesin lento 706

text: Flight Safety Foundation, "Aviation Safety Network" "https://aviation-safety.net/database/record.php?id=19980730-1," "luettu 13.10.2017"


title: Nikopolis

text: Nikopolis (, ”Voiton kaupunki”, ) oli antiikin aikainen ja varhaisbysanttilaisen ajan kaupunki Epeiroksessa Kreikassa. Sen perusti Octavianus vuonna 31 eaa. lähellä Aktionin taistelussa saamansa voiton kunniaksi. Kaupungin arkeologinen alue sijaitsee nykyisessä Nikópolin kylässä Prévezan kunnassa.


title: Nikopolis

text: Nikopoliin paikka sijaitsee noin 3,5 kilometrin levyisellä niemellä, joka erottaa Ambrakianlahden (nyk. Amvrakikóslahti) Joonianmerestä, noin kuusi kilometriä pohjoiseen nykyisen Prévezan kaupungin paikasta ja Aktionin (nyk. Áktio) niemestä, jonka lähettyvillä Aktionin taistelu käytiin. Kaupunki kattoi noin 1,5 neliökilometrin kokoisen alueen. Nikopolis sijaitsi kaupankäynnin kannalta hyvällä paikalla meri- ja maareittien risteyskohdassa. Sen hallinnassa ollut alue kattoi antiikin aikana alueen Kassopian vuorilta Patrain lähelle ja Akheloos-joelta Leukakselle.


title: Nikopolis

text: Nikopolis perustettiin 2. syyskuuta vuonna 31 käydyn Aktionin taistelun jälkeen. Taistelussa Octavianuksen, myöhemmän keisari Augustuksen, joukot voittivat Antoniuksen ja Kleopatran joukot. Augustus perusti kaupungin taistelupaikan lähelle voittonsa kunniaksi sekä läntisen Kreikan hallintokeskukseksi Patrain ohella. Kaupunkiin siirrätettiin väestöä muun muassa Ambrakiasta, Kassopesta ja Leukaksesta. Suuri osa kaupungin alkuperäisistä rakennuksista valmistui vuosina 31–25 eaa.


title: Nikopolis

text: Nikopolis kukoisti lähes koko roomalaisen kauden. Se toimi Epiruksen eli Epeiroksen provinssin sekä Akarnanian hallintokeskuksena. Roomalaisissa lähteissä kaupunkiin viitataan muun muassa nimillä "Nicopolis romana colonia", "civitas libera Nicopolitana" ja "colonia Augusta". Kaupungista tuli merkittävä paikallinen kaupallinen keskus, ja sen tiedetään lyöneen omaa rahaa, mikä kertoo sen vapaasta asemasta. Se nautti myös Augustuksen myöntämistä verovapauksista, ja sinne rakennettiin paljon suuria julkisia rakennuksia muun muassa Augustuksen suosiota tavoitelleen Herodes Suuren lahjoittamana. Myös muun muassa Germanicus, Nero ja Hadrianus tukivat kaupunkia.


title: Nikopolis

text: Augustus omisti Nikopoliin Leukaksen Apollon-jumalalle. Sen uskonnollinen keskus oli Apollonin temppeli. Kaupungin muut uskonnolliset kultit perustuivat sen asukkaiden alkuperäisten kotikaupunkien kultteihin. Kaupungissa palvottiin erityisesti Zeusta, Dionysosta, Hermestä, Hefaistosta, Asklepiosta, Hekatea, Pania, Heraklesta ja Artemista sekä itäisistä jumalista Isistä ja Kybeleä. Kaupungissa noudatettiin myös Augustuksen keisarikulttia. Filosofi Epiktetos muutti kaupunkiin vuonna 89 jaa. pakoon keisari Domitianuksen vainoa, ja perusti kaupunkiin filosofiakoulun, joka toimi useita vuosia. Kaupungissa oli myös juutalaisyhdyskunta. Nikopoliissa vietettiin joka neljäs vuosi Aktia-juhlia, joihin kuului urheilu- ja musiikkikilpailuita. Tätä varten kaupungissa oli stadion ja teattereita.


title: Nikopolis

text: Perinteen mukaan apostoli Paavali kävi kaupungissa talvella 63 jaa. ja perusti kaupunkiin kristillisen seurakunnan. 200–400-luvuilla jaa. Nikopolis taantui, sillä se kärsi sekä barbaarien hyökkäyksistä että maanjäristyksistä. Diocletianuksen uudistuksen jälkeen Nikopolis toimi Epirus Vetuksen (”Vanha Epeiros”) provinssin hallintokeskuksena.


title: Nikopolis

text: Kaupunki elpyi vielä varhaisbysanttilaisella kaudella, jolloin sinne rakennettiin lukuisia basilikakirkkoja. Myöhemmin se jäi asumattomaksi keskiajan oloihin turvattoman sijaintinsa vuoksi, erityisesti bulgaarien vallattua alueen 800–900-luvuilla. Samoihin aikoihin Nikopoliin bysanttilaisen theman hallinto siirrettiin Naupaktokseen. Kaupunki kärsi usein vaurioita myös alueelle yleisissä maanjäristyksissä. Lopullisesti paikka autioitui 1200-luvulla. Nikopoliin alueella käytiin Nikopoliin taisteluna tunnetut taistelut vuonna 1798 sekä ensimmäisessä Balkanin sodassa vuonna 1912.


title: Nikopolis

text: Nikopoliin arkeologiset kaivaukset on suorittanut Ateenan arkeologinen seura. Kaivaukset alkoivat vuonna 1913 ja ensimmäinen jakso kesti vuoteen 1926. Toinen kaivausjakso oli vuosina 1926–1938. Kaivaukset katkesivat välillä toiseen maailmansotaan. Kolmas kaivausjakso oli vuosina 1956–1965. Alueella on suoritettu myös kunnostustöitä. Vuodesta 2014 Nikopoliin arkeologinen alue on ehdolla liitettäväksi Unescon maailmanperintöluetteloon.


title: Nikopolis

text: Kaupunki jakaantui kahteen pääalueeseen, kaupunginmuurien ympäröimään alueeseen sekä sen pohjoispuolella muurien ulkopuolella olleeseen alueeseen, joka tunnettiin nimellä "Proasteion" (”Esikaupunki”). Nikopolis on säilynyt kokonaisena kaupunkina suhteellisen hyvin, koska sen paikalla ei ole ollut kaupunkia myöhemmin keskiajalla ja uudella ajalla, eikä sen rakennusmateriaaleja ole käytetty uudestaan samassa määrin kuin usein muualla.


title: Nikopolis

text: Nikopoliin merkittävimpiä rakennuksia ja rakennelmia ovat (numerot viittaavat kaavakuvaan):


title: Nikopolis

text: Kaupungin asemakaava oli roomalaisille kaupungeilla tyypillinen ruutukaava, joka perustui hellenististen kaupunkikaavojen esimerkkiin. Kaksi suurta pääkatua johti kaupungin kahteen satamaan. Pääkadut olivat itä-länsisuuntainen Decumanus maximus ja pohjois-eteläsuuntainen Cardo maximus. Asemakaavassa kaupungin alue oli jaettu kortteleihin ("insulae"), jotka oli edelleen jaettu ruutuihin ("strigae"), joita kukin talo käytti yhden tai useamman.


title: Nikopolis

text: Pääkatujen risteyksessä oli forum eli agora. Sen lähellä olivat muun muassa buleuterion sekä odeion eli musiikkiteatteri, joka on säilynyt suhteellisen hyvin. Agoran itäpuolella sijaitsivat suuret termit eli roomalaiset kylpylät. Bysanttilaisella ajalla rakennetuista basilikakirkoista merkittävimmät olivat niin kutsutut Basilika A eli Dumetioksen (Doumetioksen) basilika sekä Basilika B eli Alkisonin basilika.


title: Nikopolis

text:
Kaupunginmuurit ja portit
Kaupunginmuurit rakennettiin heti kaupungin perustamisen jälkeen noin 30–25 eaa. Niitä vahvistettiin myöhemmin herulien ja goottien hyökkäysten jälkeen. Muurien yhteispituus oli yli viisi kilometriä, ja ne oli varustettu tornein erityisesti porttien kohdalla. Kaupunginmuurissa oli viisi porttia, jotka olivat muurin pohjois-, koillis-, kaakkois-, etelä- ja länsiosissa. Pääportti oli länsiportti, jossa oli kolme aukkoa. Siitä kulki läntisestä satamasta ja Thesprotiasta tullut tie. Decumanus maximus -katu johti portilta kaupungin läpi kaakkoisportille. Cardo maximus kulki puolestaan pohjoisportilta eteläportille.


title: Nikopolis

text: Bysanttilaisella ajalla kaupungin koko pieneni noin kuudesosaan antiikin aikaisesta. Tällöin rakennettiin uudet pienemmät muurit. Niiden rakentamiseen käytettiin roomalaisen ajan muurien kiviä, ja tämän vuoksi säilyneet muurien osat ovat pääosin bysanttilaisen ajan muuria. Roomalaista muuria on säilynyt jonkin verran sen pohjois- ja eteläosassa.


title: Nikopolis

text:
Odeion
Roomalainen odeion rakennettiin Augustuksen aikana ensimmäisen vuosisadan jaa. alkupuolella. Se on Nikopoliin merkittävimpiä ja parhaiten säilyneitä rakennuksia. Odeionilla pidettiin kirjallisia ja musiikkikilpailuita, teatteriesityksiä sekä puheita, erityisesti kaupungin Aktia-juhlien aikaan. Muun ajasta odeion toimi ilmeisesti kansankokouspaikkana. Odeionia kunnostettiin ja muutettiin 100-luvun lopulla ja 200-luvun alussa jaa. Se säilyi käytössä 200-luvun lopulle saakka.


title: Nikopolis

text: Odeion sijaitsi kaupungin keskustassa forumin laidalla. Siinä oli puolikaarenmuotoinen orkhestra sekä skene- eli näyttämörakennus, jossa oli myös proskenion. Katsomossa oli 19 penkkiriviä, ja se oli jaettu kahteen osaan poikkisuuntaisella käytävällä. Odeion kunnostettiin vuosina 1969–1972.


title: Nikopolis

text:
Manius Antoninuksen talo
Manius Antoninuksen talo on merkittävin Nikopoliista kaivettu roomalainen yksityistalo. Se sijaitsi odeionin koillispuolella. Talo rakennettiin 100-luvulla ja sitä kunnostettiin 200-luvun lopulla ja 300-luvun alussa.


title: Nikopolis

text: Talossa oli keskuspiha sekä viisi suurta ja kuusi pienempää huonetta, joista monet oli koristettu lattiamosaiikein. Yhdessä huoneessa oli hypokaustikylpylä. Lattiamosaiikeissa esiintyvät nimet Manius Antoninus ja Aristokles. Näistä Aristokles oli todennäköisesti talon ensimmäinen omistaja ja Antoninus myöhempiä.


title: Nikopolis

text: Basilikakirkot


title: Nikopolis

text: Bysanttilaisella ajalla kaupungissa oli seitsemän basilikakirkkoa. Niistä neljä oli bysanttilaisten muurien sisäpuolella ja kolme ulkopuolella. Niin kutsutun Basilika A:n rakennutti piispa Dumetios (Doumetios, Dometius) noin vuonna 525–575. Se oli kolmilaivainen ja koristeltu kasvi- ja muita aiheita sisältävillä mosaiikeilla. Basilika B rakennettiin piispa Alkisonin aikana noin vuonna 491–518. Se oli viisilaivainen ja myös sen lattiat oli koristeltu mosaiikein. Basilika C rakennettiin noin vuonna 575–600. Kaupungin eteläosasta löydettiin vuonna 1981 basilika F (ST). Muurien ulkopuolella sijaitsivat Basilika D eli Asyrmatos-basilika, Pyhien apostolien (myös Pyhän Paavalin) basilika sekä Analipsi-basilika.


title: Nikopolis

text: Teatteri, stadion ja gymnasion sijaitsivat kaupungin pohjoispuolella. Kukkulalla niiden pohjoispuolella sijaitsi Apollonin pyhäkkö, jonka lähellä oli myös Augustuksen muistomerkki. Kaupungin eteläosassa oli kaupunkiin veden tarjonnut akvedukti eli vesijohto. Kaupungin satamat olivat nykyisten Mýtikaksen ja Vathýn paikalla. Myös läheinen Anaktorionin kaupunki toimi Nikopoliin satamana.


title: Nikopolis

text: Kaupungin hautausmaat sijaitsivat sen etelä-, länsi- ja pohjoispuolella kaupunginmuurin ulkopuolella kunkin portin edustalla. Hautausmailla oli muun muassa hautataloja.


title: Nikopolis

text: Nymfaion ja akvedukti


title: Nikopolis

text: Nymfaion eli nymfeille omistettu lähdekaivo sijaitsi kaupungin länsiosassa lähellä länsiporttia. Se rakennettiin viimeisessä muodossaan 200-luvulla. Nymfaioniin kuului kaksi suurta vesisäiliötä sekä kaksi toisiaan vasten sijoitettua rakennusta. Ne oli varustettu syvennyksin, joissa oli marmoripatsaita. Nymfaion kunnostettiin vuonna 1975.


title: Nikopolis

text: Kaupunkiin ja Nymfaionin vesisäiliöihin johti vettä noin 50 kilometriä pitkä akvedukti, joka sai alkunsa Loúros-joelta. Akveduktista osa oli tunnelia ja osa kaarisilta-akveduktia. Nymfaionilta vesi jaettiin edelleen eri puolille kaupunkia. Yleisesti katsotaan, että akvedukti rakennettiin heti kaupungin perustamisen jälkeen, mutta toiset ajoittavat sen keisari Hadrianuksen ajalle 100-luvulle. Sitä kunnostettiin vielä Julianuksen aikana. Osia akveduktista on säilynyt Filippiádan Ágios Geórgioksen kylän lähellä. Jäänteitä kunnostettiin vuosina 1978–1980.


title: Nikopolis

text: Pohjoinen kylpylä


title: Nikopolis

text: Pohjoinen roomalainen kylpylä oli kaupungin huomattavimpia julkisia rakennuksia. Se sijaitsi nimensä mukaisesti kaupungin pohjoispuolella Proasteionin eteläosassa alueella, joissa oli Apollonin temppelin lähellä sijainnut pyhä lehto. Kylpylä rakennettiin heti kaupungin perustamisen jälkeen ensimmäisen vuosisadan eaa. lopulla. Kylpylässä oli uima-allas, kylmien kylpyjen huone ("frigidarium") sekä lämpimien ja kuumien kylpyjen huoneet ("tepidarium", "caldarium"). Lämmitys oli järjestetty hypokaustein. Rakennus oli koristeltu marmorein ja mosaiikein. Pohjoinen kylpylä kunnostettiin vuosina 1973–1974.


title: Nikopolis

text:
Stadion
Stadion sijaitsi Apollonin pyhäkkökukkulan juurella roomalaisen teatterin ja gymnasionin välissä. Arkkitehtuuriltaan stadionia pidetään siirtymävaiheen edustajana kreikkalaisesta stadionista kohti roomalaista amfiteatteria. Stadion oli rakennettu itä-länsisuunnassa, ja se oli alun perin Augustuksen aikana kreikkalaisen stadionin mallinen eli pitkän hevosenkengän muotoinen. Sen pituus oli noin 218 metriä ja leveys noin 58 metriä, ja sen kilparadan pituus oli noin 200 metriä ja leveys noin 24 metriä. Myöhemmin myös stadionin toinen pää suljettiin puolikaarella. Tämän oletetaan tapahtuneen keisari Domitianuksen aikana ensimmäisen vuosisadan jaa. lopulla.


title: Nikopolis

text:
Roomalainen teatteri
Roomalainen teatteri sijaitsi Proasteionissa stadionin itäpuolella. Se rakennettiin ensimmäisellä vuosisadalla jaa., ja sitä käytettiin pääasiassa Aktia-kisoissa. Säilyneiden piirtokirjoitusten mukaan siellä järjestettiin runouden, sofistiikan, komedian, tragedian, airuiden, torvensoittajien, kitharistien, huilunsoittajien ja pantomiimikkojen kilpailuita.


title: Nikopolis

text: Teatteri oli rakennettu kukkulan rinteeseen. Orkhestra ja katsomo olivat puolikaaren muotoiset. Eturivin istuinrivit olivat kivestä, muut tiilestä. Skene- eli näyttämörakennus oli oletettavasti kaksikerroksinen. Teatteria on kunnostettu vuosina 1978–1984.


title: Nikopolis

text:
Augustuksen muistomerkki
Augustuksen Aktionin taistelun muistoksi pystyttämä muistomerkki sijaitsi kukkulalla kaupungin pohjoislaidalla. Se rakennettiin vuonna 28 eaa. Muistomerkki muodosti Apollon (Apollonin), Neptunuksen (Poseidonin) ja Marsin (Areen) pyhäkön. Pyhäkköön kuului pitkä alttari, jonka koko oli noin 21,9 x 5,7 metriä, ja sen kolmella sivulla oli pylväshallit. Alttarin vieressä oli Augustuksen itsensä patsas sekä oletettavasti myös hänelle hyvän enteen nimillään ennen taistelua tuottaneen Eutykhos (”Hyväonninen”) -nimisen miehen ja tämän Nikon (”Voittaja”) -nimisen aasin patsaat.


title: Nikopolis

text: Alueen esinelöydöt ovat Nikopoliin arkeologisessa museossa, joka sijaitsee Nikópolin kylästä ja arkeologisesta alueesta etelään Prévezan suunnassa. Museoesineisiin kuuluu muun muassa rakennusten koristeosia, veistoksia, keramiikkaa, sarkofageja, rahoja ja muita löytöjä alueelta.


title: Nikopoliin arkeologinen museo

text: Nikopoliin arkeologinen museo (, myös "Nikópolin arkeologinen museo") on arkeologinen museo Prévezan kunnassa Kreikassa. Se esittelee Nikopoliin kaupungin arkeologiselta alueelta sekä muualta Prévezan seudulta löydettyä pääosin antiikin aikaista esineistöä.


title: Nikopoliin arkeologinen museo

text: Museon rakentaminen alkoi vuonna 1999 ja se otettiin käyttöön vuonna 2009. Museorakennus sijaitsee Prévezan kaupungista Nikópolin kylään ja Nikopoliin arkeologiselle alueelle johtavan tien varressa suunnilleen paikkakuntien puolessa välissä. Sen koko on noin neliömetriä. Museo korvasi vanhan, vuonna 1965 valmistuneen arkeologisen alueen yhteydessä toimineen museorakennuksen.


title: Nikopoliin arkeologinen museo

text: Museo esittelee Nikopoliin kaupungin perustamista Aktionin taistelun seurauksena, kaupungin historiaa roomalaiselta bysanttilaiselle kaudelle kattaen noin ajan 31 eaa.–900 jaa., sekä alueen arkeologisia kaivauksia. Museoesineisiin kuuluu muun muassa rakennusten koristeosia, pyhäkköjen alttareita, veistoksia, keramiikkaa, sarkofageja, hautauurnia ja -lahjoja, rahoja, koruja ja erilaisia arkipäiväisiä esineitä.


title: Nikopoliin arkeologinen museo

text: Merkittävimpiin löytöihin kuuluvat muun muassa teatterin alueelta löydetty leijonapatsas; odeionista löydetty Athenen patsas; amatsonomakhiaa esittävällä reliefillä koristeltu pyöreä jalusta, jota käytettiin uudelleen Alkisonin basilikassa; sekä veistetty keisari Augustuksen pää ajanlaskun alun tienoilta.


title: Lichtenhagen (Rostock)

text:
Lichtenhagen on Mecklenburg-Etu-Pommerissa sijaitsevan Rostockin kaupungin kaupunginosa, joka sijaitsee keskustasta noin 10 kilometriä luoteeseen.
Lichtenhagen on DDR:n ajalla rakennettu betonilähiö. Se on rakennettu vuosina 1972 – 1976 ja siellä asuu noin 14 000 asukasta. Lichtenhagen tuli tunnetuksi vuoden 1992 elokuussa mellakoissa, joissa uusnatsit heittelivät polttopulloja ulkomaalaisten asuttamiin rakennuksiin. Erityisen vihan kohteeksi joutui suurikokoinen Sonnenblumenhaus, joka syttyi osittain tuleen. Nimensä talo on saanut talon päätyä koristavista auringonkukkakuvioista.


title: P. H. Newby

text: Percy Howard Newby (25. kesäkuuta 1918 Crowborough, Englanti, Yhdistynyt kuningaskunta – 6. syyskuuta 1997 Garsington, Englanti, Yhdistynyt kuningaskunta) on englantilainen kirjailija ja BBC:n radio-ohjelmien johtohenkilö. Hän kirjoitti urallaan 20 romaania sekä muita kaunokirjallisia teoksia sekä kolme kirjaa Lähi-idän historiasta. "Something To Answer For" -romaanista Newby palkittiin vuonna 1969 ensimmäistä kertaa jaetulla Booker-palkinnolla.


title: P. H. Newby

text: Newby kävi koulua Hanley Castle Grammar Schoolissa ja olisi sen jälkeen halunnut jatkaa opiskeluja yliopistossa. Hänellä ei kuitenkaan ollut varaa yliopisto-opintoihin, joten hän päätyi Cheltenhamin St Paul’s Collegeen.


title: P. H. Newby

text: Newby kutsuttiin toisen maailmansodan aikana palvelukseen Britannian armeijan lääkintäjoukkoihin. Hän palveli 1939–1940 Ranskassa siirtoarmeijassa. Sen jälkeen hänet läehtetettiin Egyptiin, missä hän toimi 8. armeijan paarinkantajana.


title: P. H. Newby

text: Newby määrättiin 1942 opettamaan englanninkielistä kirjallisuutta Kairon Fuad I:n yliopistoon. Egyptin-aika teki Newbyn suuren vaikutuksen, ja hän käytti sitä kokemusta hyväkseen monien vuosien ajan. Egyptissä Newby kirjoitti myös ensimmäisen romaaninsa "Journey to the Interior" (1945). Hänen seuraavakin romaaninsa "Agents and Witnesses" (1947) sai inspiraationsa Lähi-idästä.


title: P. H. Newby

text: Newby palasi Englantiin vuonna 1946, ja vuonna 1949 hänet palkattiin BBC:n työntkeijäksi. Hän aloitti siellä puheohjelmien tuottajana, mutta sai paljon lisää vastuuta pitkän uransa aikana. Vuosina 1958–1969 Newby toimi Third Programmen ja 1969–1971 Radio 3:n valvojana, 1971–1975 radion ohjelmajohtajana ja 1975–1978 BBC Radion toimitusjohtajana.


title: P. H. Newby

text: Työskennellessään BBC:llä Newby jatkoi myös uraansa kirjailijana ja julkaisi radiouransa aikana 13 romaania. "Something To Answer For" sai vuonna 1969 ensimmäistä kertaa jaetun Booker-palkinnon. Se toi hänelle huomiota, vaikka palkinto ei ollutkaan vielä tuolloin kovinkaan tunnettu.


title: P. H. Newby

text: Newby jätti BBC:n vuonna 1978 ja toimi 1978–1984 English Stage Companyn puheenjohtajana. Kirjailija Anthony Thwaiten mukaan hänen viimeisistä romaaneista parhaimmat olivat vuonna 1981 ilmestynyt "Feelings Have Changed" ja vuonna 1995 ilmestynyt "Something About Women", joka jäi Newbyn viimeiseksi romaaniksi.


title: P. H. Newby

text: Romaanien lisäksi Newby kirjoitti uransa aikana novellikokoelman, kaksi lyhyttä lastentarinaa, esseitä ja kolme kirjaa Lähi-idän historiasta.


title: Indelibly Stamped

text: Indelibly Stamped on brittiläisen pop rock-yhtye Supertrampin toinen studioalbumi. Albumi julkaistiin vuonna 1971.


title: Horehronie

text: Horehronie on Kristinan esittämä kappale, jolla se edusti Slovakiaa vuoden 2010 Eurovision laulukilpailussa Norjan Oslossa.


title: Horehronie

text: Kappale kilpaili Euroviisujen ensimmäisessä semifinaalissa, jossa se sijoittui kuudenneksitoista ja täten karsiutui finaalista.


title: Bror Hjelt

text: Bror Sixten Hjelt (17. marraskuuta 1897 Helsinki – 14. lokakuuta 1984 Helsinki) oli suomalainen jääkäriupseeri, yrittäjä ja sukeltaja.


title: Bror Hjelt

text: Hjelt otti nuorena vapaaehtoisena osaa Jääkäripataljoona 27:n toimintaan; hän kuului Pellingin osastoon ja haavoittui erään operaation aikana vakavasti jääden yksin hankeen; hänet pelasti helsinkiläinen liikkeenharjoittaja Aleko Lilius löytäessään haavoittuneen meren jäältä tajuttomana . Hjelt toipui vammoistaan ja rauhan tultua otti osaa Suomen uuden sotalaitoksen toimintaan.


title: Bror Hjelt

text: Hjelt otti osaa myös Viron vapaussotaan vuosina 1918–1919 ja haavoittui myös siellä; Kadettikoulun hän kävi sen jälkeen ja palveli eri upseerinarvoissa Jääkäritykistörykmentissä Hämeenlinnassa, viimeksi adjutanttina vuoteen 1925 jolloin erosi palveluksesta kapteenin arvoisena.


title: Bror Hjelt

text: Vuonna 1925 Hjelt kiinnitettiin Ekströmin Koneliike Oy:n palvelukseen jossa hän olikin pitkään eli vuoteen 1940. Sinä vuonna hän perusti ensimmäisen itsenäisen liikkeensä, Oy Kone-Edustus AB:n.


title: Bror Hjelt

text: Talvisodan syttyessä edelleen reserviin kuulunut kapteeni Hjelt palveli tykistössä ja haavoittui Hangon rintamalla vuonna 1941. Hänet ylennettiin majuriksi vuonna 1943.


title: Bror Hjelt

text: Sotatoimien päätyttyä ja Valvontakomission poistuttua Hjelt palasi liike-elämään perustaen eri alojen liikkeitä vaihtelevalla menestyksellä. Vuonna 1953 urheilusukelluksen uranuurtajat Ora Patoharju ja Ralf Tötterström etsivät rahoittajaa alansa ensimmäiselle erikoisliikkeelle.


title: Bror Hjelt

text: Hjelt – jonka kutsumanimeksi vakiintui tuolloin ”majuri” – oli myös innokas alan harrastaja ja koska hänellä oli varoja niin hänestä tulikin ensimmäinen toimitusjohtaja uuteen liikkeeseen; liike sai nimen OPTOMEC, koska majuri oli suunnitellut optis-mekaanisten laitteiden maahantuontia mutta ei saanutkaan jo luvattuja lisenssejä jostain syystä; nimi kuitenkin oli jo rekisteröity joten se sai kelvata. OPTOMEC olikin alan uranuurtaja ja huomattava osa myöhempien liikkeiden perustajista sai koulutuksensa siellä.


title: Bror Hjelt

text: Hjelt myi liikkeen 1970-luvulla viimeisille oppipojilleen kun tunsi voimiensa hiipuvan. Liikkeen toiminta lopetettiin ilmeisesti sattumalta pari viikkoa sen jälkeen, kun Hjelt oli kuollut lokakuussa 1984 .


title: Bror Hjelt

text: Liikkeen kaikki kolme toimipistettä - vanha ja uusi myymälä Huopalahdentiellä ja sukelluspukutehdas Kalevankadulla - ovat edelleen olemassa, tosin muussa käytössä.


title: Bror Hjelt

text: Liikkeen viimeinen toiminut osa, sukelluspullojen täyttöön käytetty kiinteä korkeapainekompressori, oli lakkauttamisen jälkeen muutaman vuoden ajan eräässä urheiluliikkeessä Kuortaneenkadulla Vallilassa kunnes kyseinen liike myös lopetti toimintansa jolloin loppuun palvellut laitteistokin romutettiin samalla kun liikerakennus purettiin.


title: Sihltal Zürich Uetliberg Bahn

text: Sihltal Zürich Uetliberg Bahn (SZU) on sveitsiläinen liikenneyhtiö, joka harjoittaa rautatie-, linja-auto- ja köysirataliikennettä Zürichin länsipuolella, Zimmerbergin alueella.


title: Sihltal Zürich Uetliberg Bahn

text: "Sihltal Zürich Uetliberg Bahn SZU AG" (SZU) aloitti toimintansa 1.1.1973, kun "Bahngesellschaft Zürich–Uetliberg" (BZUe) ja "Sihltalbahn" (SiTB) yhdistyivät.


title: Sihltal Zürich Uetliberg Bahn

text: Yhtiön historia alkaa 1870-luvulta, kun "Uetlibergbahn"-niminen yhtiö (UeB) rakensi Uetlibergille rautatien Zürichin Selnausta. Rautatie otettiin käyttöön vuonna 1875. Toiminta siirtyi "Bahngesellschaft Zürich-Uetliberg" -yhtiölle vuonna 1922. Rata sähköistettiin vuonna 1923 (1 200 Vdc).


title: Sihltal Zürich Uetliberg Bahn

text: SiTB:n Sihltalbahnin rata Zürichin Giesshübelistä Horgenin Sihlwaldiin avattiin vuonna 1892. Rataa jatkettiin Sihlbruggiin vuonna 1897. Koko rata sähköistettiin vuonna 1924 (15 kV, 16,7 Hz).


title: Sihltal Zürich Uetliberg Bahn

text: SZU:n rautatie Selnausta jatkettiin Zürichin päärautatieasemalle vuonna 1990. SZU:n laituri (raiteet 21–22) sijaitsee aseman alemmalla, maanalaisella tasolla.


title: Sihltal Zürich Uetliberg Bahn

text: Adliswilissä sijaitseva köysirata, Luftseilbahn Adliswil–Felsenegg (LAF), siirtyi SiTB:n hoidettavaksi vuonna 1954. SZU aloitti linja-autoliikenteen Zimmerbergin alueella vuonna 2001.


title: Sihltal Zürich Uetliberg Bahn

text: SZU:n pääomistajia ovat kunnat, kantoni ja liittovaltio:


title: Sihltal Zürich Uetliberg Bahn

text: Vuonna 2016 SZU kuljetti 15 milj. junamatkustajaa Zürichin lähiliikenteen reiteillä S4 ja S10. Lisäksi yhtiön vastuulla on Zürichin yhteistariffialueen (ZVV) 27 linja-autoreitin liikenne. SZU:lla ei kuitenkaan ole omia busseja, vaan se ostaa reittien liikennöinnin neljältä eri yhtiöltä. Linja-autoissa kulki vuonna 2016 yhteensä 10 miljoonaa matkustajaa.


title: Sihltal Zürich Uetliberg Bahn

text: SZU:n rataverkko koostuu kahdesta rataosuudesta, jotka alkavat Zürichin päärautatieasemalta. Radat päättyvät Uetlibergvuorelle ja Sihlbruggin asemalle Horgenissa. SZU:n radat ovat normaalilevyisiä (1 435 mm). Zürich HB – Giesshübel -osuuden erikoisuutena on, että radalla on kaksi käyttöjännitettä, 1 200 V ja 15 kV.


title: Sihltal Zürich Uetliberg Bahn

text:
Taulukko rataosuuksista:
"Luftseilbahn Adliswil-Felsenegg LAF AG" -yhtiö omistaa köysiradan Adliswilin kaupungin ja Felseneggvuoren (810 m mpy.) välillä. Radan korkeusero on 307 metriä ja pituus 1 048 metriä. Köysirata on otettu käyttöön vuonna 1954. Köysiradan liikenne on ympärivuotista.


title: Sihltal Zürich Uetliberg Bahn

text: SZU hoitaa liikennöinnin radalla. Radalla on noin 250 000 matkustajaa vuodessa (vuonna 2016).


title: Xiaomi Redmi 2 Prime

text: Xiaomi Redmi 2 Prime on Xiaomin 10. elokuuta 2015 julkaisema älypuhelin, jossa on esiasennettuna Android 4.4.4 "KitKat" -käyttöjärjestelmä Xiaomin MIUI-käyttöliittymällä.


title: Xiaomi Redmi 2 Prime

text: Xiaomi Redmi 2 Prime -älypuhelimessa on 4,7-tuumainen näyttö HD-resoluutiolla.


title: Xiaomi Redmi 2 Prime

text: Laitteesta löytyy Qualcomm Snapdragon 410 8916-prosessori. Laitteessa on 2 Gigatavua RAM-muistia ja 16 Gigatavua sisäistä muistia. Puhelimen muisti on laajennettavissa enintään 32 Gigatavun microSD-kortilla.


title: Xiaomi Redmi 2 Prime

text: Laitteessa on 8 Megapikselin takakamera. Etukameran tarkkuus on puolestaan 2 Megapikseliä.


title: Xiaomi Redmi 2 Prime

text: Videokuvaus voidaan tehdä 1080p (Full HD) -resoluutioilla.


title: Xiaomi Redmi 2 Prime

text: Julkaisuhetkellä laitteessa oli esiasennettuna Android 4.4.4 "KitKat" Xiaomin MIUI-käyttöliittymällä.


Xiaomi Redmi 2 Prime


title: Höyhenpeite

text: Höyhenpeite (tai höyhenistö, höyhenpuku, höyhenys) on lintujen ihoa peittävä kerros, joka koostuu höyhenistä. Höyhenpeitteen tehtävänä on suojata lintua, mahdollistaa lentäminen, toimia lämmöneristeenä sekä auttaa suojautumisessa ja viestinnässä.


title: Höyhenpeite

text: Höyhenpeitteeseen kuuluu useita höyhentyyppejä. Kiinteähöydyllisiä höyheniä ovat ruumiinhöyhenet, pyrstösulat, siipisulat ja niiden peitinhöyhenet. Untuvia ja sukasia ovat höyhenet, joiden höytyrakenne on löyhä tai kehittymätön.


title: Höyhenpeite

text: Lintujen peitinhöyhenet ovat pingviinejä lukuun ottamatta kiinni ainoastaan tietyissä, enimmäkseen ruumiin pituussuuntaisissa höyhenaloissa, joita höyhenettömät alat erottavat toisistaan. Myös esimerkiksi aikuisilla strutseilla, kasuaareilla ja kiiveillä höyheniä on tasaisesti ympäri ruumista mutta nuorina vain tietyissä kohdissa. Haudonnan aikana naaraan hormonitoiminta saa sen vatsaan muodostumaan paljaan hautomalaikun. Sen ansiosta linnun lämpöenergia johtuu ihon ja pintaverisuonten kautta tehokkaasti muniin.


title: Höyhenpeite

text: Höyhenpeite suojaa linnun ihoa ja sisäelimiä. Ruumiin höyhenpeite säilyttää ja säätelee ruumiinlämpöä sekä antaa linnulle joustavan aerodynaamisen muodon. Siipien ja pyrstön sulat mahdollistavat lentämisen. Höyhenpeitteen väritys muodostaa linnulle usein suojavärin saalistajia vastaan. Joskus väritys palvelee myös lintujen parittelussa tai muussa visuaalisessa viestinnässä.


title: Höyhenpeite

text: Linnun höyhenpeite uusiutuu säännöllisesti sulkasadoissa, jolloin kaikki vanhat höyhenet putoavat vaiheittain ja uudet kasvavat tilalle. Sulkasato on yleensä syksyllä, mutta se voi tapahtua kolmekin kertaa vuodessa. Koiraille voi soidinajaksi kasvaa erityisen komeat höyhenkoristeet.


title: Höyhenpeite

text: Linnut hoitavat höyhenpeitettään yleisimmin sukimalla, eli ne puhdistavat, järjestelevät ja rasvaavat höyheniään nokkansa avulla. Linnut voivat myös ottaa vesi-, tomu- tai hiekkakylpyjä höyheniään puhdistaakseen. Varpuslinnut joskus muurahoivat eli puhdistavat höyhenpeitettään muurahaishapon avulla.


title: George Devine

text: George Devine CBE (20. marraskuuta 1910 Hendon, Lontoo – 20. tammikuuta 1966 Lontoo) oli englantilainen näyttelijä ja teatterinjohtaja, joka perusti Lontoon Royal Court Theatren vuonna 1956 ja toimi sen taiteellisena johtajana vuoteen 1965 asti. Hän toimi Lontoon teatterimaailmassa 1930-luvulta alkaen ja työskenteli myös televisiossa ja elokuvissa.


title: George Devine

text: Devine aloitti uransa näyttelijänä, kunnes vuonna 1938 hänestä tuli London Theatre Studion johtaja ja ohjaaja. Sodan jälkeen hän toimi Young Vic -teatteriseurueen ohjaajana.


title: George Devine

text: Devine näytteli sivuosia muutamissa elokuvissa, kuten Peter Brookin "Kerjäläisooppera" (1953) sekä Tony Richardsonin "Nuori viha" (1959) ja "Tom Jones – hulivilihurmuri" (1963).


title: Xiaomi Redmi Note 2

text: Xiaomi Redmi Note 2 on Xiaomin 14. elokuuta 2015 julkaisema älypuhelin, jossa on esiasennettuna Android 5.0 "Lollipop" -käyttöjärjestelmä Xiaomin MIUI-käyttöliittymällä.


title: Xiaomi Redmi Note 2

text: Xiaomi Redmi Note 2 -älypuhelimessa on 5,5-tuumainen näyttö Full HD-resoluutiolla.


title: Xiaomi Redmi Note 2

text: Laitteesta löytyy MediaTek Helio X10 MT6795-prosessori. Laitteessa on 2 Gigatavua RAM-muistia ja 16 Gigatavua sisäistä muistia.


title: Xiaomi Redmi Note 2

text: Laitteessa on 13 Megapikselin takakamera. Etukameran tarkkuus on puolestaan 5 Megapikseliä.


title: Xiaomi Redmi Note 2

text: Videokuvaus voidaan tehdä 1080p (Full HD) -resoluutioilla 30fps.


title: Xiaomi Redmi Note 2

text: Julkaisuhetkellä laitteessa oli esiasennettuna Android 5.0 "Lollipop" Xiaomin MIUI-käyttöliittymällä.


Xiaomi Redmi Note 2


title: Gérard de Nerval

text: Gérard de Nerval (oik. Gérard Labrunie; 22. toukokuuta 1808 Pariisi – 26. tammikuuta 1855 Pariisi) oli ranskalainen kirjailija ja lehtimies. Nerval kuului Théophile Gautier’n ystäviin, ja hän liikkui 1830-luvulta alkaen romantikkojen piirissä. Nerval esitteli saksankielistä kirjallisuutta Ranskassa, muun muassa esikuvaansa E. T. A. Hoffmannia sekä J. W. von Goetheä.


title: Gérard de Nerval

text: Nervalin varhaistuotanto käsittää romanttista runoutta, romaaneja ja matkakirjoja. Hän alkoi kärsiä mielentervysongelmista jo 1840-luvun alkupuolella. Hän matkusteli Orientissa, mutta matkakirja "Voyage en Orient" (1843–1851) kuvaa myös sisäistä matkaa, jossa unen logiikka ja okkultismi näyttäytyvät runouden edellytyksiksi. Seuraavalla vuosikymmenellä Nerval joutui yhä useammin sairaalahoitoon, ja hoitojaksojen aikana hän kirjoitti tunnetuimmat teoksensa, joihin kuuluvat novellikokoelma "Les filles de feu" (1854) ja runoteos "Les chimères" (1854). Viimeisenä elinvuonnaan hän julkaisi omaelämäkerrallisen teoksen "Aurélia ou le Rêve et la Vie". Hän teki itsemurhan.


title: Gérard de Nerval

text: Jälkipolville Nerval on ollut tärkeä innoittaja. Häntä pidetään Charles Baudelairen ja Stéphane Mallarmén edelläkävijänä. Novelli ”Sylvie” vuodelta 1854 merkitsi paljon Marcel Proustille. André Breton piti Nervalia surrealismin edelläkävijänä.


title: Altnabreacin rautatieasema

text: Altnabreacin rautatieasema () on rautatieasema pienessä Altnabreacin taajamassa Ylämaan hallintoalueella, Skotlannissa. Se sijaitsee Far North Linen varrella.


title: Altnabreacin rautatieasema

text: Asema avattiin 24. heinäkuuta 1874. Se on yksi Britannian syrjäisimmistä rautatieasemista: lähimmälle tielle on matkaa 16 kilometriä ja lähimpään kylään 29 kilometriä. Sillä ei ole lainkaan katuosoitetta. Sitä käytti vain 312 matkustajaa kaudella 2015–2016.


title: Prime Time Collection

text: Prime Time Collection on Suburban Triben kokoelma-albumi, joka julkaistiin vuonna 1998 levymerkillä Zen Garden Records.


title: Jenni Kivelä

text: Jenni Kivelä on suomalainen koreografi ja tanssitaiteilija, joka on valmistunut Teatterikorkeakoulun tanssitaiteenlaitokselta koreografiksi vuonna 2002. Hän on työskennellyt Zodiak – Uuden tanssin keskuksen housekoreografina 2004–2005 ja TADaC Theatre Academy Dance Companyn taiteellisena johtajana vuosina 2007–2008. Hän on tehnyt teoksia eri tanssiryhmille Suomessa ja ulkomailla kuten Helsinki Dance Company, Mobita Dansco, Pori Dance Company, Norrdans, Transitions Dance Company Laban. Hän on työskennellyt Valtion kolmevuotisen taiteilija-apurahan turvin vuosina 2006–2009 sekä 2014–2016. Hänen koreografiansa Juhlapäiviä voitti Saitaman kansainvälisen koreografikilpailun Japanissa vuonna 2005. Hänen teoksiaan on esitetty Suomessa ja ulkomailla lukuisissa eri paikoissa.


title: Nyrkkeilyn Euroopan-mestaruuskilpailut 1979

text: Vuoden 1979 nyrkkeilyn Euroopan-mestaruuskilpailut järjestettiin 5. – 12. toukokuuta 1979 Kölnissä. Nämä järjestyksessään 23. kisat oteltiin kahdeksassa painoluokassa ja niihin osallistui 156 nyrkkeilijää 23 maasta.


text: Uusina painoluokkina kisoissa olivat raskassarja eli alle 91 kg ja superraskassarja eli yli 91 kg.


title: Elektro 57

text: Elektro 57 on Suburban Triben neljäs studioalbumi, joka julkaistiin


title: Elektro 57

text: Kaikki kappaleet säveltänyt ja sanoittanut Janne Joutsenniemi, ellei toisin mainittu.


title: Tuomas Lehtonen

text: Tuomas Lehtonen (s. 4. elokuuta 1998) on suomalainen aitajuoksija. Lehtosen seura on Liedon Parma, ja häntä valmentaa Mikko Mattila.


title: Tuomas Lehtonen

text: Lehtonen voitti hopeaa 300 metrin aidoissa Tampereella järjestetyissä sisäratojen Suomen-mestaruuskilpailuissa 2016 ajalla 38,42 ja pronssia 400 metrillä vuonna 2018 ajalla 49,33.


title: Maastohiihdon maailmancup 2017–2018

text: Maastohiihdon maailmancup 2017–2018 oli historian 37. virallinen maailmancup-kausi. Se alkoi 24. marraskuuta 2017 Suomen Kuusamossa ja päättyi 18. maaliskuuta 2018 Ruotsin Falunissa.


title: Panorama (Suburban Triben albumi)

text: Panorama on Suburban Triben kolmas studioalbumi, joka julkaistiin vuonna 1997 levymerkillä Zen Garden Records.


title: Panorama (Suburban Triben albumi)

text: Albumi ylsi Suomen virallisen listan sijalle 23, ja pysyi listalla yhteensä neljä viikkoa. Albumilta julkaistiin myös yksi single ”First Spring Day”, joka nousi Rumba-lehden "50 hittiä" -listan sijalle 37.


title: Panorama (Suburban Triben albumi)


title: William Gaminara

text: William Gaminara (s. 1956 Lusaka, Sambia) on englantilainen näyttelijä. Hänet tunnetaan parhaiten Professori Leo Daltonin roolista televisiosarjassa "Hiljainen todistaja" (2002–2013).


title: Yhdistetyn maailmancup 2017–2018

text: Yhdistetyn maailmancup 2017–2018 alkoi 24. marraskuuta 2017 Kuusamon Rukalla ja päättyi 25. maaliskuuta 2018 Saksan Schonachissa. Kauden aikana järjestettiin 22 henkilökohtaista kilpailua sekä neljä joukkuekilpailua, joista kaksi oli parikilpailuja.


title: Roviolla

text: Roviolla on Gimmelin kappale ja single, joka julkaistiin tammikuussa 2003 esikoisalbumilla. Kappale julkaistiin aiemmin vuonna 2002 yhtyeen esikoisalbumilla "Lentoon". ”Roviolla” nousi Suomen virallisen singlelistan kolmannelle sijalle, ja pysyi listalla seitsemän viikkoa.


title: Roviolla

text: Kappaleen musiikkivideolla vierailevat rockmuusikot Janne Joutsenniemi, Jussi 69 sekä Pekka Tapani Laine.


title: Roger Allam

text: Roger William Allam (s. 26. lokakuuta 1953 Lontoo, Englanti) on englantilainen näyttelijä. Hänet tunnetaan parhaiten mittavasta teatteriurastaan, mutta hän on esiintynyt myös monissa elokuvissa, televisiosarjoissa ja radiokuunnelmissa.


title: Roger Allam

text: Allam on näytellyt komisario Javertia Royal Shakespeare Companyn legendaarisessa musikaalissa "Les Misérables", Douglas Richardsonia palkitussa radion komediasarjassa "Cabin Pressure" (2004–2008) sekä rikoskomisario Fred Thursdaytä rikossarjassa "Nuori Morse" (2012–).


title: Roger Allam

text: Hän on näytellyt myös Illyrio Mopatisia HBO:n sarjassa "Game of Thrones" (2011), Royaltonia "Speed Racer" -elokuvassa (2008) sekä Lewis Protheroa "V niin kuin verikosto" -elokuvassa (2005). Vuonna 2016 Allam näytteli Adrian Stonea BBC:n televisiosarjassa "Kadonnut".


title: Roger Allam

text: Hän on voittanut kaksi kertaa parhaan miesnäyttelijän Olivier-palkinnon. Hän ehdolla yhteensä neljä kertaa. Hän on voittanut myös kerran parhaan sivuosan esittäjän Olivier-palkinnon.


title: Roger Allam

text: Allam on lukenut urallaan lukuisia äänikirjoja ja toiminut dokumenttien kertojaäänenä.


title: Roger Allam

text: Hän on naimisissa näyttelijä-käsikirjoittaja Rebecca Sairen kanssa. Heillä on kaksi poikaa, William ja Thomas.


title: Digital Design from Zero to One

text: Digital Design from Zero to One on Jerry D. Danielsin kirja digitaalitekniikasta. Kirjaa on käytetty oppikirjana.


title: Digital Design from Zero to One

text: Kirja sisältää muun muassa , , totuustaulut, Boolen algebran ja Karnaugh’n kartat.


title: Digital Design from Zero to One

text: Kirja käsittelee myös muistien, digitaalisen kommunikoinnin ja aritmetiikkalaitteiden toteutusta.


title: Yhdysvaltain Grand Prix 2017

text: Yhdysvaltain Grand Prix 2017 (virallisesti 2017 Formula 1 United States Grand Prix) oli Formula 1 -kauden 17. osakilpailu, joka ajettiin 22. lokakuuta Circuit of the Americasin moottoriradalla Austinissa Yhdysvalloissa.


title: Artemis (kirja)

text: Artemis on Andy Weirin tieteisromaani. Kirja on julkaistu 14. marraskuuta 2017.


title: Artemis (kirja)

text: Kirja sijoittuu lähitulevaisuuteen Kuuhun. Kirja sijoittuu Artemis-tukikohtaan, jossa tuotetaan alumiinia ja happea anortiitista.


title: Artemis (kirja)

text: Weir kertoo tehneensä paljon tutkimusta, mutta tarkoituksella välttäneensä muiden ideoita kuutukikohdan rakentamiseen tehdäkseen siitä omanlaisensa. Kirjassa käytetty teknologia on jo nykyisin olemassa olevaa.


title: Artemis (kirja)

text: Kirjan päähenkilö on Jasmine "Jazz" Bashara, joka sekaantuu laittomaan toimintaan.


title: Ebba zu Solms-Braunfels

text: Ebba Charlotta Louisa zu Solms-Braunfels (o.s. Lavonius, 1850 Helsinki – 31. heinäkuuta 1927 Frascati, Lazio, Italia) oli Oulun läänin kuvernöörinä toimineen Alexander Lavoniuksen ja tämän puolison Rosina Lavoniuksen tytär. Vuonna 1889 hän avioitui saksalaisen prinssin Albrecht zu Solms-Braunfelsin kanssa.


title: Ebba zu Solms-Braunfels

text: Päivi Honkakoski on julkaissut Ebban elämään perustuvan satukirjan "Prinsessa Ebba".


title: Hurrikaani Ophelia

text: Hurrikaani Ophelia oli vuoden 2017 kymmenes hurrikaani ja 15. nimetty trooppinen myrsky Atlantin hurrikaanikaudella. Viisiportaisella Saffirin-Simpsonin hurrikaaniasteikolla se luokiteltiin tasolle kaksi.


title: Hurrikaani Ophelia

text: Ophelia oli poikkeuksellinen hurrikaani, koska se kulki Atlantin sellaisissa osissa, joissa merivesi on yleensä liian viileää hurrikaanien kehittymiselle.


title: Hurrikaani Ophelia

text:
Ophelia alkoi muodostua 6. lokakuuta rintamavyöhykkeen aallosta noin 1 300 km Azorien länsipuolella. Seuraavana päivänä se alkoi saada subtrooppisen matalapaineen piirteitä. Siitä kehittyi trooppinen myrsky, ja keskiviikkona 11. lokakuuta se saavutti hurrikaanin voiman.
Ophelia voimistui kolmanteen luokkaan eli voimakkaaksi hurrikaaniksi 14. lokakuuta paikallista aikaa.


title: Hurrikaani Ophelia

text:
Ophelia kulki Atlantin itäosassa Kanariansaarten länsipuolelta ja Azorien yli.
Se liikkui Atlantilla pohjoiseen, ja sen ennustettiin tuovan sateita ja myrskytuulia Brittein saarille.


title: Hurrikaani Ophelia

text: Irlannissa kaikki oppilaitokset suljettiin ja monia lentoja ja lauttoja peruttiin myrskyn takia.


title: Pilkkuhuonevehka

text:
Pilkkuhuonevehka ("Zantedeschia albomaculata") on vehkakasvien heimoon kuuluva ruohovartinen monivuotinen kasvi. Se elää luonnonvaraisena Afrikan eteläosissa. Tyypillisiä kasvupaikkoja ovat soistuvat jokivarret, mutta sitä tavataan myös metsänreunassa ja kukkulanrinteiden kosteissa painaumissa.
Kasvilla on nuolen muotoiset lehdet, joissa on usein valkoisia pilkkuja. Kukan suojuslehti on valkoinen tai kermanvärinen. Suojuslehden tyvi on joskus violetin sävyinen, ja puikelo on keltainen. Kukinto eroaa valkohuonevehkan kukinnosta suojuslehden lämpimämmän, enemmän kermanvalkoiseen vivahtavan sävynsä takia.


title: Pilkkuhuonevehka

text: Pilkkuhuonevehkaa kasvatetaan koristekasvina. On tärkeää huolehtia että sen kasvualusta on hyvin vettä läpäisevää: kasvin juuristo mätänee jos se seisoo vedessä.


title: Limicoli

text: Limicoli on rantalintujen lahkoon kuuluva alalahko.


title: Limicoli

text: Alalahko jaetaan viiteen heimoon:


title: Nyrkkeilyn Euroopan-mestaruuskilpailut 1942

text: Vuoden 1942 nyrkkeilyn Euroopan-mestaruuskilpailut järjestettiin 20. – 25. tammikuuta 1942 Saksan Breslaussa eli nykyisessä puolalaisessa Wroclawissa sen Satavuotishallissa. Kisat järjestettiin Toisen maailmansodan ollessa käynnissä. Niinpä normaalista 2 vuoden välein tapahtuvista järjestelyistä poiketen vuodelta 1941 lykätyt kisat järjestettiin myöhästyneinä tammikuussa 1942. Saksa hallitsi sotilaallisesti ja poliittisesti silloin suurta osaa Eurooppaa. Mukana oli poikkeuksellisesti Saksa ja sen liittolaiset sekä sotaa osallistumattomia eurooppalaismaita Espanja, Ruotsi ja Sveitsi. Kisoihin osallistui kaikkiaan 97 nyrkkeilijää 11 maasta. Osanottajissa sarjaa kohti saattoi olla kaksi nyrkkeilijää maata kohti, joka poikkesi aiemmista EM-kisoista.


text: Maailmansodan päättymisen jälkeen Kansainvälinen Nyrkkeilyliitto (AIBA) mitätöi tulokset.


title: Chionidi

text: Chionidi on rantalintujen lahkoon kuuluva alalahko.


title: Chionidi

text: Alalahko jaetaan kolmeen heimoon:


title: Varokaa putoavia esineitä

text: Varokaa putoavia esineitä on Yleisradion tuottama, Jukka Vienon käsikirjoittama ja Kari Franckin ohjaama kolmiosainen television minisarja vuodelta 1994.


title: Varokaa putoavia esineitä

text: Häihinsä valmistautuva geologi Hanna Hallanheimo joutuu työmatkalle Lappiin väitetyn ufotapauksen takia. Siellä skeptisesti suhtautuva nainen kohtaa komean metsurin, jolla huhutaan olevan kokemusta vierailta planeetoilta. Palattuaan Helsinkiin hän ajautuu ristiriitoihin sekä työssään yliopistolla että ihmissuhteissaan. Ufotutkimuksen takia hänen mielenterveytenä alkaa järkkyä.


title: Karpaattienkello

text: Karpaattienkello ("Campanula carpatica") on monivuotinen ruohovartinen kasvi. Se kasvaa 10–25 cm korkeaksi. Lajista on jalostettu koristekasveiksi suurikukkaisia lajikkeita, joilla on kasvin kokoon nähden suuret siniset tai valkoiset, ylöspäin suuntautuvat kellomaiset kukat.


title: Ali Smith

text: Ali Smith (s. 24. elokuuta 1962 Inverness) on palkittu skotlantilainen kirjailija. Hänen tuontantonsa sisältää muun muassa romaaneja, novelleja ja näytelmiä.


title: Ali Smith

text: Vuonna 2007 Smith valittiin Royal Society of Literaturen jäseneksi. Vuonna 2015 hän sai Brittiläisen imperiumin ritarikunnan komentajan CBE-arvonimen. Neljä Smithin teosta ("Hotel World" 2001, "Satunnainen" 2005, "How to Be Both" 2014 ja "Autumn" 2017) ovat olleet Booker-palkintoehdokkaana.


title: Ali Smith

text: Smith asuu Cambridgessä.


title: Natriumtetrakarbonyyliferraatti

text: Natriumtetrakarbonyyliferraatti ei dinatriumtetrakarbonyyliferraatti (Na[Fe(CO)]) on natrium- ja tetrakarbonyyliferraatti-ionien muodostama ioniyhdiste. Yhdistettä voidaan käyttää reagenssina orgaanisen kemian synteeseissä.


title: Natriumtetrakarbonyyliferraatti

text: Huoneenlämpötilassa natriumtetrakarbonyyliferraatti on väritöntä kiteistä ainetta. Yhdiste on kosteus- ja ilmaherkkää. Se on myös pyroforista eli voi syttyä palamaan ilman hapen vaikutuksesta. Yhdiste liukenee useisiin orgaanisiin liuottimiin esimerkiksi etanoliin, tetrahydrofuraaniin, ja dimetyyliformamidiin. Natriumtetrakarbonyyliferraatin tetrakarbonyyliferraatti-ioni on hyvin nukleofiilinen ja reagoi helposti elektrofiilien esimerkiksi organohalogeeniyhdisteiden kanssa, jolloin muodostuu organorautayhdisteitä.


title: Natriumtetrakarbonyyliferraatti

text: Natriumtetrakarbonyyliferraattia valmistetaan pelkistämällä rautakarbonyyliä natriumamalgaamin avulla bentsofenonin läsnä ollessa. Liuottimena reaktiossa käytetään dioksaania ja tuote kiteytetään kompleksina dioksaanin kanssa. Natriumtetrakarbonyyliferraattia käytetään reagenssina useissa orgaanisen kemian synteeseissä. Se reagoi organohalogeeniyhdisteiden kanssa muodostaen aldehydejä tai ketoneja, muodostaa dieenien kanssa organorautakomplekseja ja pelkistää tyydyttymättömät karbonyyliyhdisteet selektiivisesti tyydyttyneiksi karbonyyliyhdisteiksi. Sitä voidaan myös käyttää katalyyttinä Tishchenko-reaktioissa.


title: Meritta Veilleux

text: Meritta Koivisto, tunnetaan myös kirjailijanimellä Meritta Veilleux, (s. 14. joulukuuta 1955 Kouvola) on suomalainen kirjailija, käsikirjoittaja, ohjaaja ja kansainvälisesti palkittu näytelmäkirjailija. Koivisto opiskeli ja asui Tukholmassa vuosina 1978-84 ja Yhdysvalloissa, Berkeleyssä (1985-86) ja Los Angelesissa (1986-94). Nykyisin hän asuu Helsingissä.


title: Meritta Veilleux

text: Koivisto kirjoitti ylioppilaaksi vuonna 1977 Torkkelin lukiosta Kouvolasta lapsuutta ja nuoruutta varjostaneen sairauden jälkeen. Koivisto oli lapsena taitava kuvaamataidossa ja hänen töitään oli esillä Kouvolan Kaupungintalon taidenäyttelyssä. Hän harrasti balettia ja esiintyi Kouvolan teatterissa lapsirooleissa.


title: Meritta Veilleux

text: Koivisto opiskeli 1970-luvun lopulla kasvatustieteitä Tukholman yliopistossa, mutta siirtyi opiskelemaan matemaattisia aineita kielivaikeuksien takia ja suoritti insinöörin tutkinnon 1984 (Stockholms Tekniska Institute, jossa suoritti yhteispohjoismaisen teknillisten korkeakoulujen betonikonstruktioiden loppukokeen). Koivisto ei tuntenut kiinnostusta harjoittaa ammattia. Koiviston mukaan oli tavallista, että hänen ikäpolvensa nuorelle sanottiin kotoa, että joku ammatti pitää hankkia, sitten voi lähteä taiteenpolulle.


title: Meritta Veilleux

text: Koivisto muutti pian valmistumisen jälkeen Yhdysvaltoihin opiskelemaan Shakespearen draamoihin keskittyvään brittiläiseen yksityiskouluun Drama Studio Londoniin, josta valmistui 1986. Sen jälkeen hän opiskeli ohjausta ja käsikirjoitusta Kalifornian yliopistossa ja elokuva- ja TV-tutkimusta, viestintää ja sosiaalipsykologiaa Helsingin yliopistossa.


title: Meritta Veilleux

text: Meritta Koivisto on julkaissut kolme romaania. Koiviston esikoisteoksen lempeän ironisen Englantiin sijoittuvan romaanin "Lontoolainen rakastaja" julkaisi Otava 2006, ja se ilmestyi vironkielisenä laitoksena 2007, Varrak. Hänen toisen teoksensa "Poissa" julkaisi Avain 2011. Koivistolta on myös julkaistu laajasti novelleja eri lehdissä.


title: Meritta Veilleux

text: Tuoreimman romaaninsa Sovinto (2017) Koivisto julkaisi kirjailijanimellä Meritta Veilleux. Romaanin kustantajana oli Aviador Kustannus.


title: Meritta Veilleux

text: Yhdysvaltojen vuosinaan Koivisto toimitti Los Angelesista käsin reportaaseja ja dokumentteja Ylelle mm. Ajankohtaiselle kakkoselle ja MTV:lle.


title: Meritta Veilleux

text: Hän ohjasi vuonna 1993 lyhytelokuvan "Balthazars’ Funeral", joka valittiin Yhdysvalloissa ehdokkaaksi elokuva-akatemian, Academy of Motion Picture Art and Science Awards, lyhytelokuvien ohjaussarjaan 1994, mutta jäi vaille finalistipaikkaa.


title: Meritta Veilleux

text: Hänen englanniksi kirjoittamansa pitkän elokuvan käsikirjoitus "A Personal Matter" sai kunniakirjan 1997 The Lone Star Screenplay Competition -kilpailussa Yhdysvalloissa.


title: Meritta Veilleux

text: Suomessa Koivisto käsikirjoitti ja ohjasi lyhytelokuvan "Ampiaspaini" 2000 (Wrestling With A Bee). Elokuva voitti Sveitsin Winterthurin kansainvälisen lyhytelokuvafestivaalin pääpalkinnon ja Sinisen Meren elokuvafestivaalin 1. Palkinnon. Ranskalais-saksalainen televisiokanava ARTE Cinema osti sen esitysoikeudet. Elokuvaa on esitetty Ylellä ja laajasti kansainvälisillä elokuvafestivaaleilla. Sen tuotti Kroma Productions.


title: Meritta Veilleux

text: Koiviston englanniksi kirjoittama näytelmä "Privacy" oli kunniamainittu finalisti kansainvälisessä kirjoituskilpailussa New Century Writers Awards vuonna 2002.


title: Hein ten Hoff

text: Hein ten Hoff (19. marraskuuta 1919, Süddorf, Edewecht, Hollanti – 13. kesäkuuta 2003, Hampuri, Saksa) oli syntyjään hollantilainen, mutta 1930-luvun lopulla Saksaan siirtynyt ja Saksaa edustanut nyrkkeilijä, jonka amatööriura ajoittui 1940-luvulle ja ammattilasiura 1940-luvun lopulta 1950-luvun alkupuolelle. Ammattilaisten raskaansarjan Euroopan mestaruustittelin hän saavutti syyskuussa 1951 voitolla englantilaisesta Jack Gardnerista. Tittelin hän menetti tammikuussa 1952 belgialaiselle Karel Sysille.


title: Hein ten Hoff

text: Hein ten Hoff oli jo 19-vuotiaana eli vuonna 1939 paras saksalainen amatöörinyrkkeiijä. Suomalaisia ten Hoff kohtasi maaotteluissa eli vuonna 1940 Keijo Karppisen tyrmäyksellä ja vuonna 1941 Arvo Lundellin myös tyrmäyksellä., Hän otteli amatöörinä kaikkiaan 198 ottelua, joissa hän hävisi vain seitsemän ottelua. Vuonna 1941 ten Hoff voitti ensimmäisen Saksan mestaruuden kukistamalla Berliinin kisojen olympiavoittajan Herbert Rungen. Hän voitti Rungen uudelleen vuonna 1944. Vuosina 1939-1942 ten Hoff edusti Saksaa 29 maaottelussa, joissa hän saavutti 18 voittoa, yhden ratkaisemattoman ja koki yhden tappion. Tammikuussa 1942 hän voitti amatöörinyrkkeilyn Raskaan sarjan Euroopan mestaruuden kukistaessaan maanmiehensä Richard Grupen. Heti sodan jälkeen kisojen EM-arvo mitätöitiin, koska kyseessä oli ollut vain Saksan ja sen liittolaismaiden ja muutaman sotaa käymättömän maan turnaus.


title: Hein ten Hoff

text: Nyrkkeily kuten myös muukin urheilutoiminta kiellettiin sodan ajan Saksassa syksystä 1942 alkaen. Niinpä ten Hoffistakin tuli vuosiksi 1942-1945 rintamasotilas.


title: Hein ten Hoff

text: Heti sodan jälkeen ten Hoff jatkoi ammattilaisena raskaassa sarjassa syyskuusta 1945 aina elokuuhun 1955 asti. Hän kohtasi kesäkuussa 1946 amatööriaikojen saksalaisen kilpakumppaninsa Herbert Rungen ammattilaiskehässä Bad Segebergin kuudennessa ammattilaisottelussaan ja voitti Rungen tyrmäyksellä. Saksan ammattilaismestaruudesta ten Hoff otteli elokuussa 1946 kokenutta Walter Neuselia vastaan ja voitti pistein. Sen jälkeen hän puolusti titteliään Richard Grupea, Jean Kreitzia, uudelleen Walter Neuselia, Arno Kölbliniä, uudelleen Jean Kreitzia, Heinz Seelischia, jälleen Herbert Rungea ja Walter Neuselia sekä Adolf Kleinholdermannia, Wilson Kohlbrecheria, Heinz Neuhausia ja uudelleen heinäkuussa 1952, jolloin menetti lähes kuuden mestaruusvuoden jälkeen tittelin Neuhausille. Toukokuussa 1950 ten Hoff oli otellut Mannheimissa amerikkalaista Jersey Joe Walcottia vastaan ja oli kokenut uransa ensimmäisen tappion ammattilasiurallaan 22. ottelussaan. Syyskuussa 1951 ten Hoff pääsi EM-otteluun Berliinissä englantilaista Jack Gardneria vastaan voittaen pistein. Seuraavassa ottelussa tammuikuussa 1952 hän puolusti EM-titteliä Brysselissä belgialaista Karel Sysiä vastaan ja koki pistetappion menettäen näin raskaan sarjan EM-tittelin. Hän pääsi yrittämään EM-titteliä vielä Heinz Neuhausia vastaan Dortmundissa heinäkuussa 1952. Ottelu oli samalla ottelu Saksan raskaansarjan tittelistä. Neuhaus tyrmäsi ten Hoffin 1. erässä. Samalla ten Hoff loukkasi jalkansa. Sen jälkeen ten Hoff siirtyi vuodeksi Yhdysvaltoihin. Maaliskuusta 1953 maaliskuuhun 1954 ten Hoff otteli Yhdysvalloissa seitsemän ottelua ja saavutti niissä kuusi voittoa. Palattuaan kesällä 1954 takaisin Saksaan ten Hoff jatkoi uraansa, mutta menestys hiipui niin, että elokuussa 1955 hän otteli viimeisen ammattilaisottelunsa Göteborgissa Ruotsin nousevaa tähteä Ingemar Johanssonia vastaan kokien tyrmäyksen. Otteluita kertyi kaikkiaan 43, joissa tuli 32 voittoa, ratkaisemattomia neljä ja tappioita seitsemän.


title: Hein ten Hoff

text: Uransa jälkeen ten Hoff työskenteli ravintoloitsijana vaimonsa kanssa Hampurin alueella. Hän toimi jonkin aikaa nyrkkeilyliiton puheenjohtajana, mujtta luopui tehtävästä. ten Hoffin elämä päättyi 83-vuotiaana sairastettuaan viimeisinä elinvuosinaan Parkinsonin tautia.,


title: Kentin prinssi Michael

text: Kentin prinssi Michael (Michael George Charles Franklin, s. 4. heinäkuuta 1942 Iver, Buckinghamshire) on Britannian kuninkaallisen perheen jäsen ja kruununperimysjärjestyksessä sijalla 43.


title: Kentin prinssi Michael

text: Hänen isänsä Kentin prinssi George oli Elisabet II:n isän Yrjö VI:n veli, joten Kentin prinssi Michael on Elisabet II:n serkku. Kuningatar on antanut prinssi Michaelille luvan ansaita elantonsa työskentelemällä. Hän johtaa konsulttiyhtiötä, joka on erikoistunut rakentamiseen, tietoliikenteeseen, vakuutuksiin ja rahoitukseen. Toisin kuin muut kuningasperheen jäsenet, hän ei saa vaimonsa kanssa valtiolta rahaa elämiseen.


title: Kentin prinssi Michael

text: Prinssi Michael meni naimisiin paronitar Marie-Christine von Reibnitzin kanssa Wienissä vuonna 1978. Heillä on kaksi lasta. Esikoinen Frederick Windsor syntyi vuonna 1979 ja vuonna 1981 syntyi Gabriella Windsor. Koska Prinssi Michaelin vaimo on roomalaiskatolinen, hän joutui luopumaan kruununperimysoikeudestaan. Tämä perustui kahteen lakiin: vuoden 1689 Bill of Rights ja vuoden 1701 Yhdistyneen kuningaskunnan vallanperimyslaki. Tämä kuitenkin peruttiin vuoden 2013 kruununperimyslaissa ja kruununperimysoikeus palautettiin


title: Hieta (Karkku)

text: Hieta on pieni maarekisterikylä Sastamalan kunnan Karkussa, Pirkanmaalla. Hieta sijaitsee Kuloveden ja Rautaveden välisen Salonsaaren pohjoisrannalla Hiedanvuolteen äärellä.


title: Hieta (Karkku)

text: Salonsaaren pohjoisosassa on kaksi korkeaa mäkeä: Pirunvuori ja Ellivuoro. Hiedan kylässä on vain Hiedan yksittäistila sekä hieman kesäasutusta. Valtaosan kylän alueesta on siirtynyt Ellivuoren hotellin ja laskettelukeskuksen hallintaan.


title: Fayu

text: Fayut ovat etninen heimo, jotka elävät Länsi-Papuassa, Indonesiassa. Fayujen heimo koostuu seuraavista neljästä klaanista: tigret, tearut, sefoidit ja iyariket. Heidän tapansa ovat lähellä kivikautista tasoa. Metsästysvälineinä käytetään itse tehtyjä aseita, kuten jousipyssyä ja nuolia.


title: Fayu

text: Ensimmäinen heistä kertova kirja on saksalaisen Sabine Kueglerin kirjoittama Viidakkolapsi vuodelta 2006, jossa hän kertoo elämästään fayuheimon parissa lapsena. Kirjaa seurasi Paluu viidakkoon teos vuonna 2007.


title: Fayu

text: Nykyään fayuja on noin 1470.


title: Onkamonoja

text: Onkamonoja on Kiiminkijoen vesistöalueeseen kuuluva joki Oulun kaupungissa Pohjois-Pohjanmaalla, entisen Haukiputaan kunnan alueella.


title: Onkamonoja

text:
Joen alkupiste on Haukiputaan keskustaajamasta noin 20 kilometriä itäkoilliseen sijaitseva Alajärvi. Joki laskee noin 11 kilometrin päässä Alajärvestä Onkamossa sijaitsevan Onkamonjärven kautta ja siitä edelleen noin 12 kilometrin päässä Kiiminkijokeen Himolan kohdalla. Jokivarsi on lähes asumaton ylävirran Onkamonselkää, keskivirran Sutelan taloryhmiä ja muutamaa kesämökkiä lukuun ottamatta. Tieyhteys joelle on Jokikylän suunnasta joko Onkamon kautta ylävirralle tai alavirran suuntaan Majavakankaalle.
Ylävirran puolella olevat Vitsajärvi ja Hetejärvi laskevat jokeen ojia myöten.


title: Radikaali vasemmisto

text: Radikaali vasemmisto tarkoittaa politiikan tutkimuksessa niitä äärivasemmistolaisia poliittisen kirjon ryhmiä, jotka vaativat yhteiskuntajärjestelmän radikaalia muuttamista esimerkiksi sosialistiseen suuntaan. Vasemmistoradikaalien aatteiden toteuttamiseen kuuluu yleensä yhteisöllisyyden lisäämistä ja kommunismia. Kommunismin yhteydessä radikaalin vasemmiston aatteisiin kuuluu joskus vasemmistotyyppistä vallankumoksen ihannoimista.


title: Radikaali vasemmisto

text: Esimerkiksi Vasemmiston radikaaliryhmä ja Euroopan vasemmistopuolue ovat radikaaleja vasemmistolaisia puolueita. Kreikassa ja Espanjassa vastaavat puolueet ovat tulleet suurten puolueiden joukkoon sosialistipuolueiden tilalle, mikä näkyi Europarlamenttivaaleissa.


title: Viirinlaakso

text: Viirinlaakso on osa Klaukkalan taajamaa Nurmijärvellä. Viirinlaakso on tuleva asuinalue Klaukkalan keskustassa, jossa sijaitsee myös Klaukkalan matkakeskus. Viirinlaakso sijaitsee vilkkaan Klaukkalantien varrella, josta kulkee päivittäin noin 16 000 autoa. Vuoden 2017 aikana aloitettiin rakentaminen kunnallistekniikalla ja matkakeskuksella. Suunnitellun Prisman, joka ei näillä näkymin ole toteutumassa, tontti on jätetty tyhjäksi.


title: Viirinlaakso

text: Arkkitehtitoimisto kaavaili Luhtajoentiestä bulevardimaista katua, jonka varrella voisi olla kivijalkakauppoja yms. Korkeimpia kerrostaloja oli suunniteltu 9-kerroksisiksi, kuitenkin Nurmijärven vuokra-asunnot Oy sai rakennusluvan 10-kerroksiselle talolle. Siitä tullaan tekemään maamerkkimainen. Kerrostaloja tullaan rakentamaan 7. Kolme kerrostaloa Klaukkalantien varteen, ja neljä tulevan Luhtajoentien varteen. Klaukkalantien kerrostalojen rakennus tulee alkamaan toukokuussa 2018, ja suunniteltu valmistuminen on vuonna 2019.


title: Erkki Koipijärvi

text: Erkki Evert Koipijärvi (s. 16. lokakuuta 1937 Lempäälä) on suomalainen eläkkeellä oleva metsätalousinsinööri ja kirjailija. Koipijärvi oli valmistuttuaan 46 vuoden ajan yksityismetsätalouden ja metsäteollisuuden palveluksessa.


title: Rahaliitto

text: Rahaliitto on järjestelmä, jossa useammalla maalla on yhteisessä käytössä oleva raha.


title: Rahaliitto

text: Raha voi olla kokonaan yhteinen niin, että osallistuvilla mailla ei ole maakohtaisesti omia valuuttoja ja niiden seteleitä ja kolikoita. Taloudelliselta painoarvoltaan suurin tällainen nykyinen rahaliitto on Euroopan talous- ja rahaliitto EMU, joka käyttää valuuttanaan euroa. Euroopan unionin sisällä on euroalue, johon EU:n 27 jäsenmaasta kuuluu 17 vuonna 2013. Yhteinen valuutta euro on korvannut 12 kansallista valuuttaa vuoden 1999 alussa ja myöhemmin viisi lisää. Rahaliiton ulkopuolelle ovat jääneet mm. Britannia, Ruotsi ja Tanska. Länsi-Afrikan entisissä Ranskan siirtomaissa on yhteinen ns. CFA-frangi. Yhteisrahoja on suunniteltu lisäksi ainakin Pohjois-Amerikkaan ja Afrikkaan kauppaliittojen yhteyteen.


title: Rahaliitto

text: Toinen rahaliiton muoto on, että osallistuvilla mailla on nimellisesti omat valuuttansa ja omat setelinsä ja kolikkonsa, mutta olennaista on, että kyseiset valuutat on sidottu arvoltaan toisiinsa kiinteästi (yleensä samanarvoisina, mutta ei välttämättä). Setelit ja kolikot voivat käydä ristiin osallistuvissa maissa, mutta tämäkään ei kuitenkaan ole välttämätön rahaliiton ominaisuus, vaan käteisen käyttö voi olla alueellisesti rajattua. Esimerkkinä nimellisesti eri valuuttojen rahaliitosta olivat Belgian frangi ja Luxemburgin frangi ennen näiden maiden siirtymistä euroon: frangit olivat nimellisesti eri valuuttoja, mutta kiinteästi samanarvoiset, ja kummassakin maassa oli omat setelit ja kolikot, mutta ne kävivät ristiin maksuvälineinä molemmissa maissa.


title: Dimitri Kuzmin-Karavajev

text:
Dimitri Dimitrijevitš Kuzmin-Karavajev ("Kusmin-Karavajeff", , 20. tammikuuta 1892 Pietari – 3. toukokuuta 1985 Helsinki) oli venäläinen ratsumestari, joka asettui vallankumouksen jälkeen pakolaiseksi Suomeen ja toimi Helsingissä "Suomen venäläisen siirtokunnan" klubin klubimestarina sekä tosiasiallisena johtajana. Hänellä oli keskeinen asema Suomen venäläisessä emigranttiyhteisössä ja hän kuului Venäjän yleissotilaalliseen liittoon (ROVS). Kuzmin-Karavajev luovutettiin vuonna 1945 niin sanottujen Leinon vankien joukossa Neuvostoliittoon ja tuomittiin siellä vankileirille 10 vuodeksi. Hänet siirrettiin vankilaan vuonna 1947 sekä edelleen Mariinskin vankilaan. Tuomion perusteluna oli osallistuminen "vastavallankumouksellisen" järjestön toimintaan. Kuzmin-Karavajev palasi Suomeen vuonna 1955. Hän toimi syyskuuhun 1974 venäjänkielisen vanhainkoti Auringon johtajana.
Kuzmin-Karavajev pelasi bridge-joukkueessa, joka voitti suomenmestaruuden vuosina 1937, 1938 ja 1940.


title: ...Famous Last Words...

text: ...Famous Last Words... on brittiläisen pop rock -yhtye Supertrampin seitsemäs studioalbumi, joka julkaistiin vuonna 1982. Albumi oli viimeinen, jossa oli mukana yhtyeen alkuperäinen solisti ja lauluntekijä Roger Hodgson. Hodgson jätti yhtyeen vuonna 1983.


title: ...Famous Last Words...

text: Albumi nousi Yhdysvalloissa Billboard 200 -listan viidennelle sijalle.


title: The Babysitter (vuoden 2017 elokuva)

text: The Babysitter on vuonna 2017 valmistunut kauhukomediaelokuva, jonka on ohjannut McG. Elokuvan pääosia esittävät Samara Weaving, Judah Lewis, Hana Mae Lee, Robbie Amell ja Bella Thorne. Se julkaistiin Netflixissä 13. lokakuuta 2017.


title: Ardrossan Townin rautatieasema

text: Ardrossan Townin rautatieasema () on rautatieasema Ardrossanin kaupungissa Pohjois-Ayrshiressä, Skotlannissa. Se sijaitsee Ayrshire Coast Linen varrella.


title: Ardrossan Townin rautatieasema

text: Asema avattiin vuonna 1831 nimellä Ardrossan. Nykyinen nimi otettiin käyttöön 2. maaliskuuta 1953. Asemaa ehdotettiin suljettavaksi vuoden 1963 Beechingin leikkausten ensimmäisessä raportissa, ja se suljettiinkin lopulta 1. tammikuuta 1968. Sen tilalle avattiin uusi asema 19. tammikuuta 1987. Sitä käytti 20 068 matkustajaa kaudella 2015–2016.


title: Sykerösammalet

text: Sykerösammalet ("Weissia") on lehtisammalsuku, joka kuuluu toukosammalten heimoon. Suvussa on 214 lajia.


title: Sykerösammalet

text: Suomessa kasvaa kolme sykerösammallajia, ja yksi laji luokitellaan hävinneeksi (RE).


title: Hartsiakaasia

text: Hartsiakaasia eli niilinakaasia ("Vachellia nilotica", aiemmin "Acacia nilotica") on trooppinen puu.


title: Hartsiakaasia

text: Se kasvaa 5–20 metriä korkeaksi. Lehvästö muodostaa tiheän puolipallon. Kukat ovat keltaiset ja pitkulaiset palkohedelmät harmaansävyisiä.


title: Hartsiakaasia

text: Hartsiakaasiaa tavataan laajoilla alueilla Afrikassa ja Aasiassa.


title: Hartsiakaasia

text: Hartsiakaasian lehtiä käytetään karjan rehuna, ja myös sen palkoja syötetään valkuaisrehuna vuohille, lampaille ja naudoille. Puuainesta käytetään sekä puusepäntyössä että polttopuuna, ja siitä voi tehdä myös puuhiiliä. Kaarnasta saadaan parkkiainetta. Nuoria palkoja voi käyttää myös ihmisravinnoksi.


title: Kirahvinkukat

text: Kirahvinkukat eli kirahvikukat ("Cephalaria") on kasvisuku, joka kuuluu nykyisin kuusamakasvien (Caprifoliaceae) heimon Dipsacoideae-alaheimoon. Aiemmin se luokiteltiin purtojuurikasvien (Dipsacaceae) heimoon, mutta purtojuurikasvien heimo on sittemmin yhdistetty kuusamakasveihin. Sukuun kuuluu noin 90 lajia.


title: Vuohenkuusamat

text: Vuohenkuusamat ("Diervilla") on kuusamakasvien (Caprifoliaceae) heimoon kuuluva kasvisuku. Sukuun kuuluu ainakin kolme lajia, joiden lisäksi sukuun on kuvattu kymmenkunta muutakin lajia, mutta näiden taksonominen asema on toistaiseksi epäselvä.


title: Vuohenkuusamat

text: Vuohenkuusamat muistuttavat kotakuusamia ("Weigela").


title: Vuohenkuusamat

text: Suvun lajeista ainakin keltavuohenkuusamaa ("Diervilla lonicera") käytetään koristepensaana myös Suomessa.


title: Kotakuusamat

text: Kotakuusamat ("Weigela") on kuusamakasvien (Caprifoliaceae) heimoon kuuluva kasvisuku. Sukuun kuuluu seitsemän lajia, joiden lisäksi sukuun on kuvattu parikymmentä muutakin lajia, mutta näiden taksonominen asema on toistaiseksi epäselvä.


title: Kotakuusamat

text: Kotakuusamat muistuttavat vuohenkuusamia ("Diervilla") ja monia kotakuusamalajeja on toisinaan sijoitettu vuohenkuusamiin kuuluviksi.


title: Kotakuusamat

text: Suvun lajeista ainakin keltakotakuusamaa ("Weigela middendorffiana") käytetään koristepensaana. Lisäksi koristekasvikäyttöön on kehitetty erilaisia risteymiä.


title: Lentävien lautasten hyökkäys

text: Lentävien lautasten hyökkäys () on yhdysvaltalainen tieteiselokuva vuodelta 1956. Elokuvan on ohjannut Fred F. Sears, ja päärooleissa nähdään Hugh Marlowe ja Joan Taylor. Elokuva menestyi alkuaikoinaan kohtalaisesti, mutta jälkikäteen siitä on tullut tieteiselokuvagenren klassikko. Elokuva oli inspiraatio Tim Burtonin vuoden 1996 elokuvalle "Mars hyökkää!", ja myös samana vuonna ilmestynyt "Independence day – Maailmojen sota" sai vaikutteita elokuvasta.


title: Lentävien lautasten hyökkäys

text: Elokuvassa alienit saapuvat maapallolle lentävillä lautasilla ja julistavat sodan ihmisiä vastaan. Alienien teknologia on liian ylivoimaista ihmisille, joten lopputaistelun lähestyessä joukko tiedemiehiä yrittää löytää keinoja taistella alieneita vastaan.


title: Lentävien lautasten hyökkäys

text: Elokuva on tullut tunnetuksi Ray Harryhausenin luomista stop motion -tehosteista. Elokuvassa esiintyvien lentävien lautasten tehosteet näyttävät aikaisekseen todella aidoilta: ne liikkuvat ilmassa hyvin todentuntuisesti ja näyttävät siltä, kuin ne oikeasti lentäisivät. Lentävien lautasten lisäksi Harryhausen animoi elokuvaan yksityiskohtaisesti tuhoutuvia rakennuksia.


title: Roxelana

text: Roxelana eli Hurrem Sultan (nimillä useita kirjoitusasuja; noin 1504 tai 1505 Rohatyn, Puola – 15. huhtikuuta 1558 Konstantinopoli) oli Osmanien valtakunnan sulttaanin Suleiman Suuren puoliso. Hän oli yksi Osmanien valtakunnan historian vaikutusvaltaisimmista naisista ja hänen on katsottu aloittaneen ”naisten sultanaatiksi” kutsutun aikakauden, jolloin naisten valta hovissa korostui. Ennen Roxelanaa sulttaanit olivat usean vuosisadan ajan hankkineet lapsensa jalkavaimojen ja orjien kanssa, mutta Roxelana nousi orjasta ja jalkavaimosta oikeaksi vaimoksi Suleimanin mentyä naimisiin hänen kanssaan, mikä johti avioliittoinstituution palautumiseen sulttaanien kohdalla.


title: Roxelana

text: Roxelana oli alkuperältään itäeurooppalainen kristitty ja eräiden lähteiden mukaan hänen alkuperäinen nimensä olisi ollut Aleksandra Lisovska (). Hän syntyi ilmeisesti vuoden 1504 tai 1505 aikoihin Rohatynin kaupungissa lähellä Lvovia silloisessa Puolassa, nykyisessä Länsi-Ukrainassa. Etniseltä taustaltaan hän lienee ollut ruteeni, ja hänestä Euroopassa myöhemmin käytetty nimi Roxelana on todennäköisesti ollut alkujaan väännös ”ruteenitarta” tarkoittaneesta sanasta. Erään tiedon mukaan Roxelanan isä oli pappi. Krimin tataareihin kuuluneet ryöstäjät sieppasivat hänet lapsena ja veivät hänet Osmanien valtakunnan pääkaupunkiin Konstantinopoliin, jossa hänet myytiin orjaksi tuntemattomalle Suleimania lähellä olleelle henkilölle. Hän päätyi lopulta tuntemattomana ajankohtana sulttaanin haaremiin ja kääntyi islamiin. Iloisen luonteensa vuoksi hän sai iloluontoista tarkoittavan turkinkielisen lempinimen "Hürrem".


title: Roxelana

text: Suleiman tuli sulttaaniksi syyskuussa 1520. Vaikka Roxelana ei ilmeisesti ollut poikkeuksellisen kaunis, hän teki luonteellaan vaikutuksen Suleimaniin ja kohosi nopeasti tämän suosioon haaremin satojen naisten joukosta. Vuonna 1521 Roxelana synnytti Suleimanille pojan, Mehmedin. Tämä teki Roxelanasta valtakunnan kolmanneksi korkea-arvoisimman naisen, heti sulttaanin äidin Hafsa Hatunin ja sulttaanin vanhimman pojan Mustafan äidin, jalkavaimo Gülabaharin eli Mahidevranin jälkeen. Roxelana syrjäytti pian suosiossa myös Mahidevranin ja hänestä tuli siten sulttaanin suosikki, "Haseki Sultan". Normaalisti sulttaanit hankkivat vain yhden pojan kunkin jalkavaimon kanssa ja poikien tultua täysi-ikäisiksi heidät lähetettiin äiteineen pois sulttaanin luota. Roxelana kuitenkin synnytti Suleimanille neljä poikaa ja yhden tyttären, ja jäi pysyvästi haaremiin myös poikiensa vartuttua. Lopulta Suleiman nai Roxelanan, ilmeisesti vuonna 1530, jolloin Roxelana samalla vapautui orjan asemasta. Suleimanin ja Roxelanan suhdetta tiivisti molempien kiinnostus runoiluun.


title: Roxelana

text: Hafsa Hatunin kuoltua vuonna 1534 Roxelanasta tuli valtakunnan tärkein nainen ja Suleimanin luotettu myös päätöksentekoon liittyneissä asioissa. Ollessaan sotaretkillä Suleiman piti tiiviisti kirjeitse yhteyttä vaimoonsa. Suleiman käytti Roxelanaa apunaan myös ulkopoliitikassa ja diplomatiassa. Roxelana kävi diplomaattista kirjeenvaihtoa Puolan kuninkaiden Sigimund I:n ja Sigismund II:n sekä Persian šaahi Tahmasp I:n sisaren Sutanimin kanssa. Roxelanalla oli omia vakoojia, jotka pitivät hänet jatkuvasti ajan tasalla kaikesta. Roxelana juonitteli taitavasti tuhotakseen kilpailijanaan pitämänsä Suleimanin tärkeimmän neuvontajan, suurvisiiri Ibrahim paššan, joka oli myös Suleimanin lanko. Ilmeisesti Roxelanan vaikutuksesta Suleiman määräsi vuonna 1536 Ibrahamin teloitettavaksi tämän annettua erään käskykirjeen sulttaanin nimeä käyttäen. Lopulta Roxelana onnistui tuhoamaan samalla tavalla myös Suleimanin vanhimman pojan Mustafan, joka oli perimysjärjestyksessä Roxelanan poikien edellä. Roxelana ja hänen suurvisiirinä toiminut vävynsä Rüstem pašša saivat Suleimanin vakuutettua Mustafan juonittelevan häntä vastaan, joten Suleiman teloitutti myös Mustafan vuonna 1553. Tämä käänsi monet valtakunnassa Roxelanaa ja Rüstemia vastaan.


title: Roxelana

text:
Kun sulttaanin haaremin vanhat tilat tuhoutuivat Eski Sarayn palatsin tulipalossa, Roxelana suostutteli Suleimanin siirtämään haaremin oman palatsinsa Topkapin yhteyteen. Siirtyminen lähemmäs sulttaania lisäsi sekä haaremin että Roxelanan painoarvoa. Roxelana rakennutti myös itse Konstantinopoliin useita merkittäviä julkisia rakennuksia, jotka suunnitteli kuninkaallinen arkkitehti Sinan. Niihin kuuluivat muun muassa suuri Hasekin moskeijakompleksi kouluineen ja sairaaloineen sekä Haseki Hürrem Hamamın kylpylä.
Roxelana kuoli vuonna 1558, kahdeksan vuotta ennen Suleimania, ja hänet haudattiin Suleimanin moskeijan yhteyteen Konstantinopoliin. Heidän vanhin poikansa Mehmed oli kuollut jo vuonna 1543. Suleimanin seuraajaksi tuli hänen ja Roxelanan toiseksi vanhin poika Selim II. Nuoremmista pojista Bayezid surmattiin valtataistelun yhteydessä vuonna 1561. Rüstem paššan kanssa naimisissa ollut Roxelanan ja Suleimanin tytär Mihrimah kohosi myöhemmin myös hyvin vaikutusvaltaiseksi naiseksi valtakunnassa.


title: 2,4-Dinitrofenoli

text: 2,4-Dinitrofenoli (DNP) on orgaaninen yhdiste. DNP on esiaste toisille kemikaaleille ja se on biologisesti aktiivinen aine. DNP estää adenosiinitrifosfaatin (ATP:n) tuottoa solujen mitokondrioissa. DNP:n käyttöön laihdutusvalmisteena liittyy vakavia sivuvaikutuksia ja se on ollut syynä muutamiin kuolemantapauksiin.


title: 2,4-Dinitrofenoli

text: DNP:tä voidaan käyttää antiseptisenä aineena ja valikoivana biokertyvänä hyönteismyrkkynä. Se on esiaste rikkivärien tuotossa, puun säilöntäaineissa. DNP:tä on käytetty valokuvauksen kehitysaineiden ja räjähteiden valmistuksessa.


title: 2,4-Dinitrofenoli

text: DNP kuulu dinitrofenolirikkakasvimyrkkyjen ryhmään muun muassa 2,4-nitrofenoli-o-kresolin (DNOC), dinosebin ja dinoterbin kanssa.


title: 2,4-Dinitrofenoli

text: DNP on keltainen ja kiteinen aine, jolla on makea ja tunkkainen haju. DNP sublimoituu ja haihtuu helposti päästettäessä vesihöyryä sen lävitse. DNP on liukoinen useimpiin orgaanisiin liuottimiin ja emäksisiin vesiliuoksiin.


title: 2,4-Dinitrofenoli

text: 25 °C ja/tai 1 atm oloissa (ellei toisin mainita) aineen liukoisuus on 0.69 g per kg HO, 298 K muodostumisen entalpia ioneistaan kiteiseksi aineeksi on -232.7 kJ/mol ja nesteeksi -128.1 kJ/mol. Dissosioitumisvakio pK on 4.07.


title: 2,4-Dinitrofenoli

text: DNP toimii pH-indikaattorina 50% etanoliliuoksessa muuttuen värittömästä keltaiseksi pH-alueella 2.4-4.


title: 2,4-Dinitrofenoli

text: DNP kuljettaa elävissä soluissa protoneita solun kalvojen lävitse, eli DNP toimii ionikanavan kaltaisena ionofoorina. Tämä vaikutus purkaa mitokondrioiden ja viherhiukkasten eri puolilla vallitsevaa protonipitoisuuseroa (gradienttia), jota nämä soluelimet käyttävät ATP:n tuottoon ATP-syntaasilla. Ruuasta lähtöisin olevien protonien kemiallinen energia menee tällöin hukkaan mitokondriota tai viherhiukkasta ympäröiväksi lämmöksi sen sijaan että se menisi ATP:n tuottoon. DNP voi myös vähentää solun toiminnalle elintärkeän ATP:n tuottoa, mutta ei käytännössä estä sitä kokonaan kehon lisätessä sen tuottoa.


title: 2,4-Dinitrofenoli

text: DNP poistuu tai hajoaa todennäköisesti nopeasti kehosta: vuoden 1934 tiedejulkaisun mukaan ehkä noin 3–4 päivässä, mikäli henkilön munuaisten ja maksan toiminta on normaalia. Poistumisnopeutta ei kuitenkaan tiedetä varmasti: uudempien julkaisujen mukaan DNP:n puoliintumisajan kehossa on esitetty olevan 3 tuntia tai jopa 5–14 päivää.


title: 2,4-Dinitrofenoli

text: 2002 DNP:n aiheuttama myrkytys onnistuttiin hoitamaan dantroleenin avulla. DNP aiheuttaa kalsiumin vapautumista mitokondrion varastoista ja estää lisäksi Ca-ionien takaisinottoa. Ca kertyy siten solujen väliseen tilaan. Siellä se aiheuttaa lihasten supistumista, joka pahentaa henkilön lämpöhalvausta. Dantroleeni estää Ca vapautumista lihasten sarkoplasmisesta kalvostosta. Tästä johtuva lihasten rentoutuminen helpottaa lämmön poispääsyä kehosta. Dantroleenin käyttöön ei liity merkittäviä riskejä ja sen käytöllä varhaisessa vaiheessa voidaan ehkä lisätä potilaan todennäköisyyttä selvitä hengissä vakavissa myrkytystapauksissa.


title: 2,4-Dinitrofenoli

text: DNP:tä voidaan pitää akuutisti myrkyllisenä aineena, jonka käyttö on johtanut useisiin kuolemantapauksiin. Suun kautta saadut suuret annokset lisäävät kehon perustason aineenvaihduntaa aiheuttaen pahoinvointia, hikoilua, sekavuutta, päänsärkyä, hengityksen kiihtymistä, kohonnutta sydämen syketiheyttä ja laihtumista. Jatkuva altistus DNP:lle voi johtaa ihovaurioihin ja hyvinkin pian harmaakaihiin.


title: 2,4-Dinitrofenoli

text: DNP:n yliannostuksesta seuraava kuolema ei johdu ATP:n tuotannon loppumisesta vaan lämpöhalvauksesta, jossa kehon lämpötila voi kohota jopa 44 °C asti.


title: 2,4-Dinitrofenoli

text: Yksittäisistä myrkytystapauksista on päätelty 20–50 mg DNP:tä per henkilön painokilo olevan ihmiselle tappava annos.


title: 2,4-Dinitrofenoli

text: DNP, dinoterbi ja muut dinitroyhdisteet ovat teratogeenisiä, eli voivat aiheuttaa sikiövaurioita. Eläinten jälkeläisillä ne ovat aiheuttaneet silmän, hermoston, luuston ja rasvakudoksen epämudostumia.


title: 2,4-Dinitrofenoli

text: 1. maailmansodan aikaan 1914–1918 DNP:tä käytettiin Ranskassa ammusräjähteiden valmistuksessa.


title: 2,4-Dinitrofenoli

text: DNP:n laaja lääketieteellinen käyttö laihdutuslääkkeenä tapahtui vuosina 1933–1938 muun muassa USA:ssa. Lääkekäyttö alkoi kun Stanfordin yliopiston Cutting ja Tainter ilmoittivat havaitsemastaan DNP:n kyvystä tehostaa perustason aineenvaihduntaa. Vain vuosi DNP:n lääkekäytön alkamisesta, Tainter arvioi vähintään 100 000 henkilön käyttäneen DNP:tä Yhdysvalloissa muiden valtioiden lisäksi. DNP on paitsi myrkyllinen, myös ihmisten herkkyys aineelle on hyvin yksilöllistä. Siksi sitä käytettiin lääketieteellisissä ylipainon hoidoissa varovasti ja asteittain sopivalle tasolle korotetuin henkilökohtaisin annoksin. DNP:n kliininen käyttö lopetettiin 1938 sen harmaakaihia aiheuttavan vaikutuksen vuoksi.


title: 2,4-Dinitrofenoli

text: DNP:n käyttöön liittyvien kuolemien määrä on ollut kasvussa muun muassa vuosina 2001–2010 sen internetmyynnin lisääntymisen vuoksi. Tyypilliset internetissä myytävät kapseloidut annokset ovat 100–200 mg luokkaa. Nykyään DNP:tä nopeaan laihtumiseen käyttävät muun muassa kehonrakentajat ja urheilijat. 1918 sattui tiettävästi ensimmäinen DNP:n aiheuttama kuolema, joka johtui altistuksesta aineelle työpaikalla. Laihdutukseen ja muuhun tarkoituksenmukaiseen käyttöön liittyviä vahinkokuolemia on 2000-luvulla ollut useita. DNP:llä on myös tehty itsemurhia.


title: Ossi Nyman

text: Ossi Nyman (s. 1978 Rovaniemi) on suomalainen kirjailija, jonka esikoisromaani "Röyhkeys" ilmestyi vuonna 2017. Nykyään Helsingissä asuva Nyman valmistui ammattikoulusta ravitsemustyöntekijäksi ja on opiskellut sen jälkeen myös iltalukiossa. Vuosina 2004–2006 hän opiskeli kirjoittamista Tampereella Viita-akatemiassa ja myöhemmin Kriittisen korkeakoulun kirjoittajalinjalla, josta Nyman valmistui 2016.


title: Ossi Nyman

text: Nymanin esikoisteos "Röyhkeys" on hänen omaan elämäänsa pohjautuva kertomus miehestä, joka välttelee töitä. Pääteemana on kunnianhimo ja sen puuttumisen pitäminen hyveenä. Kolmiosaisen romaanin kaksi ensimmäistä osaa kuvaavat yksityiskohtaisesti työttömän miehen arkea. Kolmannessa jaksossa hän on päätynyt Kriittisen korkeakoulun kirjoittajalinjalle ja Helsingin kulttuuripiireihin. Romaani sai kriitikoilta hyvät arvostelut, esimerkiksi "Helsingin Sanomien" Antti Majander luonnehti sitä ”työläisromaanin uudistajaksi”. "Aamulehden" kriitikko Markku Soikkeli puolestaan vertasi Nymanin satiiria Hannu Raittilan ja Arto Salmisen tuotantoon.


title: Ossi Nyman

text: "Röyhkeys" aiheutti ilmestyessään kohun, kun hän lokakuussa 2017 kertoi "Helsingin Sanomien" haastattelussa olevansa ”ideologisesti työtön”. Nyman ei kertomansa mukaan halua mennä töihin, koska ei ole kiinnostunut tekemään omasta mielestään typeriä tehtäviä. Ennen esikoisromaaninsa ilmestymistä hän oli kuitenkin kirjoittanut täysipäiväisesti 3–4 vuotta ja tehnyt aikaisemmin muun muassa vapaaehtoistyötä Israelissa. Nymanin lausunnoista nousi kohu iltapäivälehdistössä, ja haastattelun seurauksena Uudenmaan TE-toimisto ilmoitti julkisesti katkaisevansa hänen työmarkkinatukensa sekä aloittavansa selvityksen ”poikkeuksellisena” pitämästään tapauksesta. Tapaukseen kantaa ottanut perussuomalaisten kansanedustaja Tom Packalen vaati Nymanin kaltaisten laittamista työleireille.


title: Regine Normann

text: Regine Normann (29. heinäkuuta 1867 Bø, Nordland, Norja – 14. elokuuta 1939) oli norjalainen kirjailija. Hän oli ensimmäinen pohjoisnorjalainen kirjailija, joka teki läpimurron julkisuuteen.


title: Regine Normann

text: Normann valmistui opettajaksi ja aloitti opettajana Kristianiassa 1901. Hänen esikoisteoksensa "Krabvaag" ilmestyi 1905. Muita hänen kirjojaan ovat "Stængt" vuodelta 1906, "Barnets tjenere" vuodelta 1910 ja "Faafengt" vuodelta 1911. Hän julkaisi satukokoelmia, muun muassa kokokoelmat "Eventyr" vuodelta 1925, "Nye eventyr" vuodelta 1926, "Nordlandsnatt" vuodelta 1927 ja "Det gråner mot høst" vuodelta 1930. Vuosina 1913–1932 hän oli Norjan kirjailijaliiton hallituksen jäsen. Hän sai useita palkintoja, muun muassa Kuninkaan ansiomitalin 1937.


title: Regine Normann

text: Normannin ensimmäinen puoliso oli 1885–1905 opettaja ja kirkkolaulaja Peder Martinus Johnsen. Hänen toinen puolisonsa oli 1906–1913 kirjailija Tryggve Andersen.


title: Carl Martin Norman-Hansen

text: Carl Martin Norman-Hansen (7. tammikuuta 1867 – 26. huhtikuuta 1947) oli tanskalainen kirjailija ja lääkäri. Hän kirjoitti Suomen kysymyksestä näytelmän "Aina", jonka esittämisen Tanskan sensuuri kielsi. Hän kuului Eurooppalaisen adressin lähetystöön.


title: Carl Martin Norman-Hansen

text: Norman-Hansenin tunnetuin teos on "De glade Smils Boplads" (1909), jonka aihe on Grönlannista.


title: Ayacuchon taistelu

text: Ayacuchon taistelu oli yhteenotto 9. joulukuuta 1824 Antonio José de Sucren johtamien vallankumouksellisten erulaisten ja suurkolumbialaisten, sekä Perun varakuningas José de la Sernan komentamien espanjalaisvaltaa kannattaneiden rojalistien välillä. Taistelu päättyi Sucren joukkojen voittoon, Perun ja Bolivian itsenäisyyteen ja lopulta koko espanjalaisvallan romahtamiseen Etelä-Amerikassa.


title: Ayacuchon taistelu

text: Vallankumoukselliset olivat Perun itsenäisyyssodan aikana menettäneet Liman rojalisteille ja menetyksen johdosta Simón Bolívarille ja Antonio José de Sucrelle myönnettiin lisää valtaa tilanteen ratkaisemiseksi. Bolívar ja Sucre ottivatkin pienimuotoisen voiton rojalistien joukoista Juninin taistelussa kesäkuussa 1824, minkä jälkeen Bolívar jatkoi joukkoineen kohti Limaa ja Sucre jätettiin vastaamaan odotettua rojalistien vastahyökkäystä vastaan puolustautumisesta. Rojalistien hyökkäystä johti Perun varakuningas José de la Serna. La Serna ei uskonut varsinaisesti rojalistien mahdollisuuksiin voittaa koko sota, mutta hän halusi perustaa väliaikaishallituksen, sekä kutsua maan valtaistuimelle jonkun Bourbon-suvun prinssin. La Sernan johtamat 9 300 sotilasta ottivat asemat Sucren joukkojen pohjoispuolelta lähellä Ayacuchon kaupunkia noin 300 kilometriä Limasta kaakkoon. Sucren johtamiin joukkoihin kuului 5 780 sotilasta pääasiassa Perusta ja Suur-Kolumbiasta. Sucre vetäytyi miehineen eri puolilta syvien rotkojen suojaamalle Quinuan tasangolle, jotta La Sernan suurikokoisempi armeija ei voisi piirittää hänen joukkojaan. Joukot oli jaettu neljään divisioonaan.


title: Ayacuchon taistelu

text: Rojalistit hyökkäsivät Sucren joukkoja vastaan aamulla 9. joulukuuta. Hyökkäys kohdistui kenraali José María Córdoban komentamaa oikeaa sivustaa vastaan. Hyökkäys ja sitä seurannut toinen hyökkäys epäonnistuivat, samoin kuin rojalisti Antonio Monetin komentama hyökkäys Sucren keskustaa vastaan. Rojalistien epäonnistuneiden hyökkäysten jälkeen Córdoba komensi kolumbialaiset pistinhyökkäykseen pakottaen rojalistien vasemman siiven vetäytymään. Rojalistien rivien hajotessa Sucren ratsuväki ja reserviin jätetty jalkaväki aloitti hyökkäyksensä ja rojalistien reservi jäi oman hyökkäyksensä seurauksena mottiin. Taistelu oli lopulta ohi vain noin 80 minuuttia kestäneen yhteenoton jälkeen ja päättyi Sucren johtamien vallankumouksellisien voittoon.


title: Ayacuchon taistelu

text: Vallankumouksellisten puolella tappiot olivat jääneet huomattavan vähäisiksi. He menettivät vain 300 miestä kaatuneina ja 600 haavoittuneina. Vastaavasti rojalistien tappiot olivat suuret. Rojalistit menettivät 1 400 miestä kaatuneina, 700 haavoittuneina ja 2 500 jäi vangeiksi. Erityisen vakava isku rojalisteille oli suuren joukon tärkeimmistä upseereista jäätyä vangeiksi. Heidän mukanaan oli varakuningas La Serna, 15 kenraalia, 16 everstiä ja 68 everstiluutnanttia. Taistelu saikin lempinimen kenraalien taistelu. Rojalisteille annettiin kunnialliset antautumisehdot ja La Serna suostui vetämään rojalistien joukot Perusta. Peru oli nyt itsenäinen ja Sucre siirtyi taistelun jälkeen Pohjois-Perun maakuntaan, jonka hän julisti itsenäiseksi Bolívarin mukaan Bolivian nimellä. Viimeinen suuri rojalistijoukko Etelä-Amerikassa antautui Callaossa vuonna 1826, mikä teki lopun espanjalaisvallasta alueella.


title: Pimeää keskellä päivää

text: Pimeää keskellä päivää (, ) on Arthur Koestlerin romaani vuodelta 1940. Sen on suomentanut englanninkielisestä käännöksestä Tauno Tainio, ja suomennoksen on julkaissut vuonna 1958 Tammi.


title: Pimeää keskellä päivää

text: Teoksen saksankielinen käsikirjoitus oli kateissa vuoteen 2015. Teoksen ensimmäinen julkaistu versio oli englanninkielinen käännös. Käännökset muihin kieliin, myös saksankielinen versio, jonka Koestler teki itse, ovat perustuneet englanninkieliseen käännökseen, jonka taas teki vuonna 1940 Koestlerin kumppani, kuvanveistäjä Daphne Hardy. Alkuperäiskäsikirjoituksen luultiin kadonneen, kun Koestler ja Hardy pakenivat toukokuussa 1940 Pariisista, jossa he asuivat tuolloin. Alkuperäiskäsikirjoituksen löysi vuonna 2015 eräs väitöskirjantekijä Zürichin keskuskirjastosta. Se poikkeaa hyvin paljon siitä versiosta, jonka Koesler teki. Hän oli siirtynyt kirjoittamaan englanniksi ja vieraantunut saksan kielestä, ja kustantaja joutui tarkentamaan monia kohtia, mutta käsikirjoitusta muokkasi myös Koestlerin saksankielinen ystävä. Myös teoksen "Die Gladiatoren" alkuperäiskäsikirjoitus on löytynyt, nimittäin eräästä venäläisestä arkistosta, josta löytäjä, brittiläinen kirjailija ja kääntäjä Michael Scammell, ei kuitenkaan saanut kopioida sitä.


title: Pimeää keskellä päivää

text: Alkuperäiskäsikirjoitukseen perustuva saksankielinen teos ilmestyy syksyllä 2017. Siihen on alkusanat kirjoittanut Michael Scammell ja jälkisanat käsikirjoituksen löytäjä Matthias Weßel.


title: Pimeää keskellä päivää

text: Teos kertoo vanhasta bolsevikista Rubašovista, joka pidätetään, joutuu vankilaan ja tuomitaan maanpetoksesta. Sen tapahtuma-aika on 1938, jolloin Neuvostoliitossa olivat meneillään Stalinin puhdistukset. Kirjassa ei mainita todellisia nimiä, vaan ihmisistä ja kaikesta muustakin käytetään kiertoilmaisuja. Teos on trilogian toinen osa, jonka muut osat ovat "Die Gladiatoren" (ei suomennettu) ja "Tuomion päivä".


title: Pimeää keskellä päivää

text: Saska Saarikoski kirjoittaa kolumnissaan, että Koestler esittää kirjassa teorian ihmiskunnan kehityksestä. Kehitys menee eteenpäin kuin jokilaiva kanavassa sulku kerrallaan. Demokratia vahvistuu tasaisina aikoina, mutta kun sulut aukeavat tekniikan harppauksissa, tulee mullistus. Tätä hän käyttää kuvaamaan kolumninsa kirjoitushetken maailmantilaa.


title: Onkamonjärvi

text: Onkamonjärvi on järvi Jokikylän kaupunginosan Onkamon kylässä Oulussa.


title: Onkamonjärvi

text: Järvi sijaitsee Haukiputaan entisestä kuntataajamasta linnuntietä reilun kymmenen kilometrin päässä itäkoilliseen. Järven pituus luode-kaakkosuunnassa on noin 1,6 kilometriä ja leveimmillään sen leveys on noin 700 metriä. Tummavetisen järven rannat ovat osin alavia ojitettuja maita, lounaassa on kuitenkin kangasta ja pieni uimaranta-alue. Järven ympärillä on sekä vakinaista että kesäaustusta itärantaa lukuun ottamatta. Järven laskujoki on Onkamonoja, joka laskee Kiiminkijokeen ja saa alkunsa Onkamosta noin kymmenen kilometrin päässä koilliseen olevasta Alajärvestä.


title: Adliswil

text: Adliswil on kaupunki Sveitsissä Zürichin kantonissa. Siellä oli vuoden 2016 lopulla 18 742 vakinaista asukasta.


title: Adliswil

text: Adliswil sijaitsee Sihljoen laaksossa vajaat kymmenen kilometriä Zürichistä etelään.


title: Adliswil

text: Adliswil sijaitsee moottoritie A3:n varrella. Kaupunkiin on SZU:n lähijunayhteys (S4) Zürichistä.


title: Satiinikääpä

text: Satiinikääpä ("Coltricia cinnamomea") on yleistä kangaskääpää muistuttava kääpälaji. Se kasvaa lehtotyyppisessä maassa jalallisena, toisinaan pähkinäpensaan lahoaineksella tai lehtikuusten seurassa. Se on pyöreähkölakkinen, lakki on silkkimäisen kiiltävä ja enintään 3–5 senttimetrin levyinen. Jalka on ruskea ja samettipintainen. Pillit ovat sokkeloisia ja isohkoja, noin vajaan millimetrin läpimittaisia, eivätkä ulotu jalkaan. Myös pillistö on ruskea. Laji on sirkumpolaarinen, mutta Suomessa harvinainen, uhanalainen (VU). Suomesta onkin vain kahdesta paikasta löytöjä, Eckeröstä ja Lammilta.


title: Laamagaselli

text: Laamagaselli eli dibatag ("Ammodorcas clarkei") on onttosarvisten heimoon kuuluva nisäkäslaji. Se on sukunsa ainoa laji eikä alalajeja tunnisteta. Antilooppi elää Somalian ja Kaakkois-Etiopian puoliaavikkoisilla alueilla. Nisäkäsnimistötoimikunnan ehdotus lajin uudeksi suomenkieliseksi nimeksi on ”sirogaselli”.


title: Horgen

text: Horgen on kaupunki Sveitsissä Zürichin kantonissa. Hirzenin kunta liitettiin Horgeniin vuoden 2018 alussa. Vuoden 2016 lopulla näiden kahden kunnan alueella oli 22 276 vakinaista asukasta.


title: Horgen

text: Horgen sijaitsee Zürichinjärven länsirannalla ja Sihljoen laaksossa runsaat kymmenen kilometriä Zürichistä etelään.


title: Horgen

text: Horgen sijaitsee moottoritie A3:n varrella. SBB:n rautatiet Thalwilistä Zugiin ja Pfäffikoniin kulkevat Horgenin kautta. Kaupungin koillisosaan, Sihlwaldiin, on SZU:n lähijunayhteys (S4) Zürichistä.


title: Horgen

text: Horgenista on autolauttayhteys Zürichinjärven yli Meileniin.


title: Kittilän kriisi

text: Tämä artikkeli käsittelee Kittilän kunnan hallinnossa vuonna 2013 alkanutta tapahtumasarjaa, johon kuuluu kunnanjohtajan erottaminen ja lukuisat Kittilän kuntapäättäjiin kohdistuvat rikosepäilyt.


title: Kittilän kriisi

text: Yhteensä 27 nykyistä ja entistä kuntapoliitikkoa on saanut rikossyytteen kokonaisuudessa, joka on Suomen laajin poliisin tutkima kuntapäättäjien päätöksentekoon liittyvä asiakokonaisuus.


title: Kittilän kriisi

text: Rikos- ja prosessioikeuden emeritusprofessori Pekka Viljanen on arvioinut, että Kittilän päätöksenteko ei toimi terveesti.


title: Kittilän kriisi

text: Vuoden 2013 joulukuussa tekivät kunnanjohtaja Anna Mäkelä ja "Levin Matkailukeskus Oy":n toimitusjohtaja Ari Aspia tutkintapyynnön "Levi Ski Resort Oy" -hiihtokeskusyhtiön toimitusjohtajasta Jouni Palosaaresta. Tutkintapyynnön mukaan Levin hiihtokeskuksen hissihankinnoissa saattoi tapahtua lahjontaa. Kittilän kunnanhallitus veti tutkintapyynnön pois sillä perusteella, että poliisin mielestä Mäkelä ja Aspia eivät olleet asianosaisia. Poliisi ei myöskään löytänyt näyttöä lahjonnasta. Levin Matkailukeskus Oy:n hallitus teki uuden tutkintapyynnön koskien luottamusaseman väärinkäyttöä, mutta Kittilän kunta vaihtoi yhtiön hallituksen ja uusi hallitus veti tutkintapyynnön pois vuoden 2014 alkupuolella. Tutkinta keskeytettiin, mutta elokuussa 2014 apulaisvaltakunnansyyttäjä määräsi aloittamaan tutkinnan uudelleen.


title: Kittilän kriisi

text: Palosaari oli hetken erotettuna toimitusjohtajan tehtävästä talvella 2014, kunnes uusi hallitus palautti hänet takaisin toimitusjohtajaksi.


title: Kittilän kriisi

text: Kittilän kunnanjohtajaksi valittiin helmikuussa 2010 valtiotieteen lisensiaatti Anna Mäkelä. Monipolvisen Levin hissijupakan lopuksi Kittilän kunnanvaltuusto irtisanoi Anna Mäkelän kunnanjohtajan virasta luottamuspulaan vedoten marraskuussa 2014.


title: Kittilän kriisi

text: Erottaminen osoittautui laittomaksi. Päätöksestä tehtiin useita valituksia hallinto-oikeuteen. Pohjois-Suomen hallinto-oikeus antoi 4. helmikuuta 2016 erottamisasiassa päätöksen, jossa Kittilän kunnanvaltuuston päätös erottamisesta kumottiin asian valmistelun virheiden ja puutteiden takia. Kunta valitti hallinto-oikeuden päätöksestä korkeimpaan hallinto-oikeuteen, joka päätöksessään 3. kesäkuuta 2016 hylkäsi valituksen eikä muuttanut hallinto-oikeuden päätöstä.


title: Kittilän kriisi

text: Kittilän kunta ja Anna Mäkelä laativat vuonna 2016 sopimuksen, jonka mukaan Mäkelä saisi lainvastaisesta irtisanomisestaan korvauksena 141 000 euroa veronmaksajilta siinäkin tapauksessa, että päättäjät tuomittaisiin tahallisesta virkarikoksesta. Valtuusto hyväksyi sopimuksen kahteen kertaan, mutta sopimuksesta on valitettu. Anna Mäkelä on vuonna 2017 edelleen virallisesti Kittilän kunnanjohtaja, mutta hänellä ei ole työvelvoitetta oikeusprosessin ollessa kesken.


title: Kittilän kriisi

text: Kittilän hissihankintakiista ja kunnanjohtajan erottaminen ovat johtaneet siihen, että valtaosa Kittilän kuntapäättäjistä on joutunut epäillyksi rikoksista kevääseen 2017 mennessä. Kittilän kunnan vt. kunnanjohtaja Timo Kurulaa (kesk), kunnanvaltuuston entistä varapuheenjohtajaa Markku Mäkitaloa (kesk) ja kunnanhallituksen varapuheenjohtaja Aki Maunulaa (vas) epäillään törkeän petoksen yrityksestä ja virka-aseman väärinkäyttämisestä. 23 kunnanvaltuutettua ja viittä keskeisten toimielinten varajäsentä epäillään virka-aseman väärinkäyttämisestä, osaa myös työrikoksista. Hissiyhtiön toimitusjohtajaa Jouni Palosaarta epäillään yrityssalaisuuden rikkomisesta ja luottamusaseman väärinkäytöstä. Nykyisessä 2017 aloittaneessa kunnanvaltuustossa olevista valtuutetuista 11 on syyteharkinnan kohteena; kunnanhallituksen yhdeksästä jäsenestä viisi on epäiltyjen joukossa.


title: Kittilän kriisi

text: Lokakuussa 2017 nostettiin 28 Kittilän luottamushenkilöä vastaan rikossyytteet. Rikosnimikkeinä on virka-aseman väärinkäyttäminen, osalla törkeänä, työturvallisuusrikos ja työsyrjintä. Syytettyinä olevien 27 kuntapäättäjän lisäksi valiokunnan sihteeri on saanut syytteen avunannosta. Syytteet liittyvät kunnanjohtaja Anna Mäkelän irtisanomiseen, epäasialliseen kohteluun ja virkatehtävien vaikeuttamiseen sekä Jouni Palosaaresta tehdyn tutkintapyynnön peruuttamiseen. Rikosnimikkeiden maksimirangaistus on neljä vuotta vankeutta.


title: Kittilän kriisi

text: Syytettyinä on lähes kaikki muutaman vuoden takaiset kuntavaltuutetut ja jotkut varavaltuutetut. Heistä nykyisiä kunnanvaltuutettuja on 11. Lisäksi syytettynä on väliaikainen kunnanjohtaja. Enemmistö syytetyistä edustaa Suomen Keskustaa. Kaikki epäillyt ovat kiistäneet syyllistyneensä rikoksiin.


title: Kittilän kriisi

text: Edellä mainittujen syytteiden lisäksi syyteharkinnassa on syksyllä 2017 lisääkin rikosepäilyjä. Ne liittyvät hissihankintaan ja tapaukseen liittyvien ns. Eilavaara-asiakirjojen laskutukseen.


title: Kittilän kriisi

text: Kittilän kunnanvaltuustossa on 27 valtuutettua. Epäiltyjen rikosten aikaisista valtuutetuista vain muutamia ei epäillä rikoksista.


title: Kittilän kriisi

text: Kittilän kunnan vuoden 2016 tilintarkastuskertomuksen mukaan Kittilän hallintoa on hoidettu ”pääsääntöisesti lain ja valtuuston päätösten mukaisesti”. Patentti- ja rekisterihallituksen tilintarkastusvalvonta selvittää Kittilän kunnan tilintarkastuksen asianmukaisuutta vuosilta 2014–2016. Kunnan tilintarkastaja on BDO Audiator -tilintarkastusyhtiö. Tilintarkastukseen kuuluu kunnan hallinnon laillisuustarkastus.


title: Kittilän kriisi

text: Kittilän tapauksen vuoksi säädettiin vuonna 2017 niin kutsuttu "Lex Kittilä" eli kuntalain luku 12a. Laki sallii valtiovarainministeriön puuttua kunnan tilanteeseen.


title: Kittilän kriisi

text: Valtionvarainministeriö vaati lokakuussa 2017, että Kittilän kunnanvaltuusto käsittelee luottamushenkilöiden pidättämisen toimestaan oikeudenkäynnin ajaksi. Valtuusto kuitenkin päätti salaisessa kokouksessa, että luottamushenkilöt saavat jatkaa toimessaan. Tämän johdosta valtionvarainministeriö ilmoitti, että Lex Kittilä otetaan käyttöön.


title: Kittilän kriisi

text: Tilanteen selvittämiseksi on asetettu kolmihenkinen selvitysryhmä, jota johtaa Antti Rantakokko. Muut jäsenet ovat ylituomari Liisa Talvitie ja hallintojohtaja Irma Nieminen. Ryhmän työn on tarkoitus olla valmis helmikuun 2018 loppuun mennessä. Työryhmä ei ole tuomiovaltainen rikoksesta mutta se toteuttaa tavallaan hallinto-oikeudellisen tuomistuimen tehtävää.


title: Ethel Turner

text: Ethel Sybil Turner, e. " Ethel Mary Burwell" (24. tammikuuta 1873 Doncaster, South Yorkshire, England – 8. huhtikuuta 1958 Mosman, Sydney, Australia) englantilaissyntyinen australialainen kirjailija ja tunnettu erityisesti lastenkirjailijana.